
Isaiyat Aur Islam Ka Mawazna 

Isaiyat Hazrat Isa Alaihissalam Ki Shakhsiyat Ki 
Taraf Mansub Ek Mazhab Ka Nam Hai. Isaiyat, 
Masiyat Aur Christianity Tamaam Alfaaz Se Is 
Mazhab KI Mahdudiyat Zahir Hai. 

Hazrat Isa Alaihissalam Ne Jab Apne 12 
Hawariyon Ko Tablig Ke Liye Bheja To Yeh Hidayat 
Jari Farmayi Ke Gair Qaumo Ki Taraf Na Jana. Aur 
Saamriyon Ke Kisi Shehar Me Dakhil Na Hona. Balke 
Israil Ke Gharane Ki Khui Hui Bhedo Ke Pass Jana 

(Mati Bab 10 Ayat 5 6) 

Injil Ke Is Bayan Se Saaf Malum Ho Gaya Ke 
Masih Tablig Ka Daira Sirf Bani Israyil Tak Mehdud 
Hai Aur Injil Kisi Dusri Qaum Tak Masiyat Ki Dawat 
Pohchane Ki Ijazat Nahi Deti. 


Yahi Baat Quran Bhi Kehta Hai Ke 
aile MR A A OG Ss 

Yani Jab Isa Ibn Mariyum Ne Kaha Tha Ke 
Bani Israyil ! Main Sirf Tumhari Taraf 
ALLAH Ka Rasool Ban Kar Aya Hun 


(Al Saf Ayat 6) 


Iske Bar Akas Islam Ka Lafz Ek Wasih Lafz Hai. Islam 
Ka Ma'ani Hai Taslim Karna. Yani Jo Bhi Taslim 
Karle Wo Islam Me Dakhil Ho Sakta Hai. Aur Humare 
Nabi Karim Sallallaho Ta'ala Alaihi Wasallam Ko 
ALLAH Karim Ne Saaf Hukm Dia Hai Ke 


Aale, Au 
Yani Aey Mehboob Farma Do Ke Logo ! 


Main Tum Sab Ki Taraf ALLAH Ka 
Rasool Ban Kar Aya Hun. 


Goya Isai Mazhab Ek Shakhsiyat Ki Taraf 
Mansub Hai Aur Ek Khas Qaum Tak Mehdud Hai. Jab 
Ke Islam Kisi Shakhsiayt Ki Taraf Mansub Nahi Aur 
Uski Dawat Ka Daira Wasih Hai. 


Maujuda Bible 


Bible Ke Lafzi Ma'ani Hai "Kitab". Yeh Ibrani 
Zuban Ka Lafz Hai. Taurait ,Zabur,Aur Injil Ke 
Majmuah Ko Bible Kahte Hai. Unke Ilawa Bhi Choti 

Choti Kitabein Aur Khutut Isme Shamil Hai. Taurait 
Ke Mani Shariat Ya Qanun. Iski 5 Kitabein Hai. 
Paidaish , Khuruj, Akhbar, Ginti Aur Ishtnai, Zabur Ke 
Ma'ani Hai Duaiya Nagme. Isme 150 Nagme Hai. 


Injil Ke Ma'ani Hia Basharat Ya Khushkhabri. 
Injil Char Hai. Mati Ki Injil, Lauqa Ki Injil, Marqas Ki 
Injil Aur Yuhana Ki Injil. Taurait Aur Zabur Ko 
Purana Ahad Nmaa Ya Ahadnama Qadim Ya Ahad 
Nama Atiq Old Testament Kahte Hai. Yeh Ibrani 
Zuban Me Likha Gaya Tha.(Siwa E Hukumat Aur 
Makabiyon Ki Dusri Kitab Ke Jinki Zuban Yunani Thi 
Aur Azra, Danayal Aur Armiyah Ke Chand Hiso Ki 
Zuban Arami Thi) Aur Injil Wagera Ko Naya Ahmad 
Ya Ahama Jadid Aur Angrezi Me New Testament 
Kahte Hai. Yeh Yunani Zuban Me Likha Gaya Tha. 


Wahi Ka Tariqa 


Isaiyon Ka Kahna Hai Ke Ambiyah Alaihissalam 
Ke Shaagirdo Ne Apne Ambiyah Ke Halat Zindagi 
Nihayat Diyanatdari Ke Sath Murtab Kiye Aur Yahi 
Halaat e Zindagi Asmani Kitabein Kahlaye. 


Hum Kahte Hai Ye Maiyar Hi Nihayat Naqis Aur 
Tashwishnaak Hai. Yahi Se Tahrif Aur Tarmim Ka 

Darawaza Khula Hai. Sahi Baat Yeh Hai Ke ALLAH 
Ta'ala Ne Ambiyah Alaihissalam Par Khud Bazariyah 
Wahi Apna Kalaam Utara Hai. Maslan Injil Me Hai : 
Ab Meri Jaan Ghabrati Hia Aur Main Kya Kahu ? Yeh 
Ke Aey Baap Mujhe Is Ghadi Se Bacha ? Lekin Me Isi 
Sabab Se Is Ghadi Tak Pohcha Hun. Aey Baap Apne 
Naam Ko Jalaal De. Tab Asman Se Awaz Aayi Ke 
Maine Jalaal Dia Hai Aur Phir Jalaal Duga. Pas Jo 
Hujum Khada Sun Raha Tha Wo Kahne Laga Ke 
Badal Garja. Magar Aur Kahte They Ke Koi Farishta 
Is Se Bola Hai. (Yuhna 12:27 Ta 29) 


In Ayat Se Hazrat Isa Alaihissalam Par Asman 
Se Wahi Ka Utarna Bilkul Wajeh Hai.Taurait , Zabur 
Aur Injil Isi Tariqe Se Nazil Hui Thi. Yahi Asal 
Kitabein Thi Jo Aaj Nayab Hai.Aur Isaiyon Ne Wahi 
Ki Mazkura Bala Tarif Mehaj Apni Karstaniyon Par 
Parda Dalne Ke Liye Ki Hai. 


Iske Bar Aksar Maujuda Taurait Aur Injil Mehaj 
Sirat Ki Kitabein Hai. Jinhe Ambiyah Alaihissalam 
Ke Shagirdo Ne Bad Me Murtab Kia. Yahi Wajh Hai 
Ke Taurait Me Hazrat Musa Alaihissalam Ki Wafat 
Tak Ki Mukmal Tafsil Maujud Hai 


(Mulahijda Ho Istshana Baab 34) 

Aur Injil Me Hazrat Isa Alaihissalam Ka Phansi 
Par Chadna, Wafaat Pana Phir Dubara Ji Uthhna Aur 
Asman Par Uthhaya Jana Tafsil Se Darj Hai 


(Mulahija Ho Yuhna Ki Injil Baab 19 20) 


Ab Zahir Hai Ke Kisi Nabi Par Nazil Hone Wali 
Kitab Me Usi Nabi Ki Wafaat Aur Phansi Ke Zikr Ka 
Koi Tuk Nahi Banta. Yaqinan Yeh Sab Batein Bad Me 
Likhi Gayi Hai. 


Malum Huwa Ke Maujuda Bible Is Qabil Nahi 
Ke Iska Muwazana Quran Ke Sath Kia Jaye. Humare 
Pass Bible Ka Sahi Mad E Muqabil Sirat Aur Ahadees 
Ki Kutub Hai. Jab Ke Quran Ka Maiyar Un Kitabo Se 
Boht Buland Hai. 


Asal Injil Jo Aaj Mafqud Hai 


Injil Marqas Me Hai Ke Yasuh Ne Kaha Me Tum 
Se Sach Kahta Hun. Aisa Koi Nahi Jisne Ghar Ya 
Bhaiyo Ya Behno Ya Ma Baap Ya Bal Bacho Ya 
Kheto Ko Mere Liye Aur Injil Ke Liye Chhordh Dia 
Ho (Marqas Ki Injil Baab 10 Ayat 29) 


Is Ayat Se Malum Huwa Ke Asal Injil Hazrat 
Yasuh(Isa) Alaihissalam Ke Zamane Me Maujud Thi. 

Jabke Maujuda Injil Jisme Hazrat Isa Alaihissalam Ki 
Salib Tak Ka Waqiah Darj Hai, Yeh Boht Bad Me 
Swaneh Hayat Ke Taur Par Zabt E Tahrir Me Layi 
Gayi. 

Ek Aur Muqam Par Likha Hai Ke : "Apna Chal 
Chalan Masih Ki Injil Ke Mawafiq Rakho" (Falpion 
Baab 1 Ayat 27) 


Is Ayat Me Mati, Lauqa, Marqas Aur Yuhana Ki 
Baat Nahi Ho Rahi Balke Masih Ki Injil Ki Bat Ho 
Rahi Hai Aur Saaf Malum Ho Raha Hai Ke Masih Ki 
Injil Se Murad Mehaj Nijaat Ya Masih Ki Risalat Ka 
Paigam Nahi Hai Balke Yeh Koi Aisi Tahriri Chiz Thi 
Jiski Roshni Me Apna Chal Chalan Aur Seerat Wa 
Kirdaar Durusat Kia Ja Sakta Tha. 


Tahrif Aur Uske Asbaab 


Buniyadi Taur Par Taurait Ibrani Zuban Me 
Likhi Gayi Thi Aur Injil Yunani Zuban Me Likhi Gayi 
Thi (Yeh Isaiyon Ka Apna Qaul Hai Warna Hazrat 
Masih Alaihissalam Ki Apni Zuban Suryani Thi). 


In Me Tahrif Ka Ek Sabab To Yeh Huwa Ke Un 
Kitabo Ke Tarjume Aur Tarjumo Ke Tarjume Karke 
Unka Huliya Bigad Dia Gaya. Tarjume Ke Sath Asal 

Zuban Ke Apne Alfaaz Nahi Likhe Jate They. Aur Aaj 
Bhi Har Bible Is Baat Par Gawah Hai Ke TarJume Ke 
Sath Asal Ibrani Ya Yunani Zuban Me Likhu Hui Nahi 
Milti Jabke Quran Ke Har Tarjume Ke Sath Asal Arbi 
Ibarat Maujud Hoti Hai Take Jiska Ji Chahe Asal Aur 
Tarjume Ka Mawazana Karle.) 


Bible Me Tahrif Ka Dusra Sabab Yeh Huwa Ke 
Tarjuma Karne Walo Ne Ism E Alam (Proper Noum) 
Aur Shehro Ke Nam Tak Ke Tarjume Kar Dale. 
Maslan Ahmad Ka Tarjumah Farqalit Kar Dia Gaya. 
(Aam Kitabo Me Aaj Bhi Farqalit, Wakil, Madadgaar 
Aur Shafih Alfaz Milte Hai Mulahija Ho (Yuhna Ki 
Injil Baab 14 Ayat 116 Baab 15 Ayat 26 Aur Baab 16 
Ayat 7) 

Tisra Sabab Yeh Huwa Ke Kitabat Me Galtiyah 
Waqeh Huyi Maslan Shalwa Asal Me Shailukh Tha. 
Iska Ma'ani Hia Bheja Huwa (Paidaish Bab 49 Ayat 
10) Is Qism Ki Tahrif Ka Aitraf Padri Barkatullah Ne 
Apni Kitab Sahat E Kutub E Muqdasa Ke Safah 49_51 
Par Kia Hai Aur Khud Hi Bible Me Is Qism Ki Tahrif 
Ki Boht Si Mishalien Bhi Paish Ki Hai. 

Chotha Sabab Yeh Huwa Ke Ibrani Ke Maz'au 
Aasl Nuskhe Hi Purane Hone Ki Wajh Se Wajeh Na 
They. Chunache Taqriban Derdh So Mumalik Me 

Kaam Karne Wali "United Bible Society" Ki Mansuba 
Bandi Ke Tahat Beshumar Padriyon Ki Mil Kar Likhi 
Hui Angrezi Bible (Good News Bible) Ke Hashiyah 
Par Bar Bar Likha Hai Ke Asal Ibrani Nuskha Wajeh 
Nahi (Hebrew Unclear). 


Padri Barkatullah Ne Bhi Sehat E Kutub 
Muqdsada Safah 74 Par Taurait Me Is Sabab Se Paida 
Hone Wale 6 Hazar Ikhtlaafat Taslim Kiye Hai. 


5va Sabab Yeh Huwa Ke Baz Logo Ne Naik 
Niyati Ke Sath Apna Deen Phailane Aur Sawaab 
Kamane Khatir Jhooth Bola Aur Tahrif Kardi. 
Chunache Polus Rasool Ne Yahi Harkat Ki Aur Puri 
Masiyat Ka Huliya Bidag Dala. Jab Barnabas Jaise 
Haq Parsto Ne Uski Mukhalifat Ki To Usne Yeh Uzar 
Paish Kar Dia Ke 

"Agar Mere Jhooth Ke Sabab Se Khuda Ki 

Sachai Uske Liye Zayda Zahir Hui Hai To 

Phir Mujh Par Kyon Gunahgar Ki Tarah 

Fatawa Dia Jata Hai Aur Hum Kyon Barai 

Na Kare Take Bhalai Nikle" 


(Rumiyon Baab 3 Ayat 7,8) 

Isaiyon Ka Adam E Tahrif Par 
Istdalaal 


Isai Kahte Hai Ke ALLAH Ka Kalam Kabhi 
Tabdil Nahi Ho Sakta. Wo Apni Taid Me Quran Sharif 
Ki Ayat (Yani ALLAH Ke Kalimat Badal Nahi Sakte) 
Se Istdalaal Karte Hai. 


Iska Jawab Yeh Hai Ke Is Ayat Qurani Me 
Kalimatullah Se Murad ALLAH Ka Faisla Hai. Yeh 
Surah Yunas Ki Ayat 64 Hai. Is Se Pehle Auliyah 
ALLAH Ka Zikr Hai Ke Unpar Na Khauf Hoga Aur 
Na Gam. Iske Bad Farmaya Yani ALLAH Ke Yeh 
Alfaz Tal Nahi Sakte. 

Goya Is Ayat Ka Mutliq Kalam Ki Tahrif Se Koi 
Taluq Nahi. Iske Bar Aksar Israiyil Tahrif Ke Mutliq 
Quran Me Sarih Alfaz Maujud Hai. Yani Yeh Log 
Kalam Ko Iske Asal Muqam Se Hata Dete Hai (Al 
Nisa 46) 

Dusri Jagah Irshad Hai. 

Yani Yeh Log ALLAH Ka Kalaam Sunte 

Hai Aur Phir Usme Tahrif Kar Dete Hai. 


(Al Baqra 75) 

Khud Bible Me Tahrif Ka Khula Bayan Maujud 
Hai. Hazrat Yarmiya Alaihissalam Ne Yahud Par 
Ilzaam Dia Tha Ke :"Tumne Zinda Khuda Rab UI 
Afwaj Humare Khuda Ka Kalaam Bigaad Dala". 
(Armiyah Baab 23 Ayat 36) Iska Tarjumah Arbi Bible 
Me Is Tarah Hai. Ke Yaqinan Tum Ne Tahrif Kar Di 
Hai. 


Sawaal : 


Isai Kahte Hai Ke Quran Ne Bar Bar Biblle Ki 
Tasdiq Ki Hai Malum Huwa Ke Asal Taurait Wa Injil 
Nuzul E Quran Ke Zamana Me Mahfuz Thi. 


Jawab : 


Iska Jawab Yeh Hai Ke Is Tasdiq Ka Pash E 
Manzar Is Tarah Hai Ke ALLAH Karim Ne Tamam 
Ambiyah Alaihissalam Ki Arwah Ko Dunia Me 
Bhejane Se Pehle Jamah Farmaya Aur Unse Yeh Wada 
Lia Ke: 

Yani Jab Main Tumko Kitab Aur Hikmat 

Du Phir Tumhare Pass Rasool Aaye Jo 

Tumhare Pas Wali(Kitab Wa Hikmat) Ki 

Tasdiq Kare To Tum Zaroor Uspar Imaan 

Lana Aur Zaroor Uski Madad Karna(Al 

Imraan 81) 

Is Ayat Me Har Nabi Ko Milne Wali Asal Kitab 
Ko (Jo Kuch Tumhare Pass Hai) Kaha Gaya Hai. Ab 
Quran Me Jaha Jaha Ke Liye Is Mishaq Ki Taraf Ishara 
Karte Hue Asal Nazil Shuda Kitabein Murad Li Gayi 
Hai. Unke Andar Bad Me Waqeh Hone Wali Tahrif Ki 
Behas Ek Alag Behas Hai. 


Saniyan Tasdiq Ka Ulat Takzib Hai Aur Bible 
Me Chunke Baz Batein Aaj Bhi Durusat Maujud Hai 
Lihaja Uski Bedhak Takzib Bhi Ahtiyat Ke Munafi 
Hai. Asal Nuzul Ke Lihaj Se Haqaiq Par Mabni Hone 
Ke Ilawa Bible Ka Ek Maqul Hisa Aaj Haqaiq Par 
Mabni Hone Ki Wajh Se Bible Takzib Ki Bajaye 
Tasdiq Hi Ki Haqdar Thi. Is Had Tak Hum Aaj Bhi 
Bible Ki Tasdiq Karte Hai. Albata Bible Ka Mansukh 
Ho Jana Ek Alag Baat Hai. 

Salsan Quran Agar Bible Ka Masduq Hai To 
Uske Sath Sath Uska Nigahban Bhi Hai. ALLAH 
Ta'ala Farmata Hai : 

Yani Aey Nabi ! Humne Aap Par Yeh 

Kitaab Haq Ke Sath Nazil Ki Hai Jo Apne 

Se Pehli Kitab Ki Tasdiq Karti Hai Aur Us 

Par Nigehbaan Wa Nigraan Hai 


(Al Maida Ayat 48) 

Mahimin Ke Mani Hai Nigehbaan(Checker Or Gaurd). 


Ab Puri Surat E Hal Wajeh Ho Gayi Ke Quran 
Asal Nazil Shuda Bible Ki Tasdiq Karta Hai Jab Ke 
Bible Me Ki Jaane Wali Maujuda Tahrif Par Nigehban 
Wa Nigran Ban Kar Nazar Rakhta Hai. 


Sawal :- 


Isai Kahte Hai Ke Quraaan Ne Jin Ahl Kitaab Par 
Tahrif Ka Ilzaam Lagaya Hai Unse Murad Yahudi Hai. 
Aur Tahrif Se Murad Tahrif E Ma'anwi Hai 


Jawaab 


Mukmal Surat E Haal Is Tarah Hai Ke Quran Ne 
Ahl Kitab Ki 5 Tarah Ki Tahrifein Bayan Ki Hai. 


] Yeh Log Haq Ko Batil Ke Sath Mila Kar Bayan 
Karte Hai (Al Baqra Ayat 42) 


2 Haq Ko Chhupate Hai (Al Baqra 46) 


3 Apne Hath Se Kitab Likh Kar Kahte Ahi Ke 
Yeh ALLAH Ki Taraf Se Hai (Al Baqra Ayat 79) 


4 Tahrif Ma'anwi Karte Hai (Alnisa 49) 


5 Apni Asal Kitab Ka Ek Bada Hisa Bhula Chuke 
Hai (Al Maida 13,14) 

Isme Shak Nahi Ke Quran Ne 5 Qism Ki Tahrifat 
Me Isaiyon Ko Sirf 5vi Qism Ki Tahrif Ka Zimedar 
Thheraya Hai. Irshad E Khudawandi Hia : 


Yani "Jo Log Khud Ko Nasara Yani Isai 
Kahte Ahi Humne Unse Bhi Wada Lia Tha, 
Magar Unhone Bhi Kitab Ka Bada Hisa 
Faramosh Kar Dia" (Al Maida 14) 


Goya Isaiyon Ka Jurm Bhi Koi Mamuli Jurm 
Nahi. Jab Ke Yahud Ko 5vho Juraam Malus Qarar Dia 
Hai. Lekin Badi Aham Bat Yeh Hai Ke Isaiyon Ki 
Digar Tahrifaat Ko Bayan Na Karne Ka Yeh Matlab 
Nahi Wo Un Juraaim Me Sire Se Malus Hi Nahi. Adam 
Bayn Adam Waquh Ko Mustlzam Nahi Hota. Han 
Agar Quran Yeh Kah Deta Ke Isaiyon Ne Sire Se Koi 
Tahrif Hi Nahi Ki To Phir Bila Shuba Apki Jaan Chhut 
Jati. Dusri Taraf Injil Ki Jo Tuti Phuti Tarikh Dastyaab 
Hai, Wo Is Baat Par Gawah Hai Ke Isme Tahrif Ho 
Chuki Hai. Bible Ke Mahruf Hone Ke Thhos Sabut 
Pichhle Safhaat Me Diye Bhi Jaa Chuke Hai. 


Yaha Tak Ke Quran Ki Sarih Ibarat Ki Bat Thi. 
EK Baat Aap Khud Bata Dijiye Ke Hazrat Masih 
Alaihissalam Ko Khuda Ke Beta Kahna, Tasliyas Ko 
Manana Aur Masih Ki Puja Karna. Yeh Sab Batein 

Nuzul E Quran Ke Waqt Bible Me Mujud Thi Ke Nahi 
? Agar Aap Kahe Ke Yeh Batem Us Waqt Bible Me 
Maujud Nahi Thi, To Manana Padega Ke Ye Batem 
Ouran Ke Nuzul Hone Ke Baz Bible Me Shamil Ki 
Gayi Hai. Aur Agar Aap Kahe Ke Yeh Bateim Us Waqt 
Bible Me Maujud Thi, To Hum Arz Karege Ke Quran 
To Unko Tardid Kar Raha Hai Aur Un Aqaid Ko 
Kufriyat Qarar De Raha Hai. ALLAH Ta'al Farmata 
Hal : 


Yani"Yaqinan Un Logo Ne Kufr Kia 
Jinhone Kaha Ke ALLAH Tin Khudao Me 
Se Ke Hai" (Al Maida 73) 


Dusri Jagah Farmata Hai: Yani "Isaiyon 
Ne Kaha Masih Khuda Ka Beta Hai, Yeh 
Isaiyon Ki Lagu Batein Hai (Tauba 30) 


Tisri Jagah Farmata Hai : Yani ALLAH 
Ta'ala Qayamat Ke Din Hazrat Masih 
Alaihissalam Se Puchhega Ke "Aey Isa Ibn 
Mariyum Kya Tumne Logo Se Kaha Tha 
Ke Mujhe Aur Meri Ma Ko ALLAH Ke 
Siwa Mabood Bana Lo?" 


(Al Maida 116) 

Quran Ka In Tamaam Isai Aqaid Ki Tardid 
Karna Is Baat Ka Sabut Ahi Ke Quran Isaiyon Ko Bhi 
Tahrif Ka Zimedar Thherata Hai. Warna Un Ayat Ka 
Iqtza'a Na Hoga. 


EK Aham Pehlu Yeh Bhi Hai Ke Masih Talimat 
Ko Bigadane Ke Buniyadi Mujrim Bhi Yahudi Hi Hai. 
Polus Ek Yahudi Tha Jisne Isaiyat Ka Roop Ikhtiyar 
Karke Isaiyon KO Gumrah Kia. Is Baat Par Polus Ke 
Khutut Aaj Bhi Gawah Hai. Lihaja Agar Bil Farz 
Tahrif Ka Zimedar Sirf Yahudiyon Ko Hi Maan Liya 
Jaye To Phir Bhi Injil Tahrif Se Paak Nahi Kahla Sakti. 


Tahrif Ka Zinda Sabut 


Dur Kyun Jate Hai. Bible Me Tahrif Ka Zinda 
Sabut Yeh Hai Ke Aaj Bhi Bazar Me Milne Wali 
Roman Catholic Bible Aur Protestant Bible Me Wajeh 
Farq Hai. Niz Catholic Bible Me : 


Ginti Baab 28-29 Ki Sarih Zadhaz Qayal Baab 
45-46 Me Hai. Istsana Bab 2 Ki Sarih Zadiyon Sha 
Baab 13 Me Hai. Paidaish Baab 46 Ki Sarih Zid 
Akhbaar Awal Baab 7-8 Me Hai. Mati Ke Pehle Baat 
Me Hazrat Masih Alaihissalam Ka Jo Nasab Nama 
Darj Hai, Lauqa Ke Tisre Baab Me Uski Sarih Zid 

Majud Hai. Yaqinan Tamaam Azdad Me Se Ek Zid 
Sahi Aur Dusri Galat Hogi Aur Humare Khayal Me 
Ain Mumkin Hai Ke Dono Bebuniyad Ho. 


Charo Injil Ki Halat E Zariya Hai Ke Unme Se 
Tin Kitabo (Mati,Murqas«Aur Lauqa) Ki Batein Apas 
Me Kisi Had Tak Milti Jutli Hai. Isliye Unhe Inajil 
Mawafiq Kaha Jat Ahia Jabke Yuhana KI Injil Baqi 
Anajil Se Boht Mukhtlif Hai. Isi Liye Use Anajil 
Mawafiq Me Shamil Nahi Kia Gaya Hai. Yeh Anajil 
Mawafiq Padri Hazraat Ke Mutfiqah Penal Ke Baqaul 
San 62 Ke Qarib Likhi Gayi Hai Aur Yuhana Ki Injil 
Kahi Ek So Sala Bad Jaa Kar Likhi Gayi. Muqdas 
Marqas Ke Bare Me Padri Sahibaan Farmate Hai Ke 
Usne Hazrat Masih Alaihissalam Ko Dekha Tak Nahi. 
Balke Yeh Muqdas Batars Ka Shagird Tha. Magar 
Usne Bhi Injil Sharif Likh Dali. Aur Use Kalisane 
Ilhami Taslim Kar Liya. Iske Ilawa Beshumar Anajil 
Aur Bhi Thi Jinhe Kalisa Ke Padriyon Ne Ilhami 
Taslim Karne Se Inkar Kar Dia. Jinhe Ilhami Taslim 
Kar Lia Gaya Wo Kitaben Char Hai. Yeh Sab Batein 
Kalam Muqdas Ke Ahad E Jadid Ke Diya Bacha Me 
Khud Padri Sahiban Ne Mutfiqa Taur Par Likhi Hai. 
Humne Inka Khulasa Tahrir Kar Dia Hai. 


Eisaiyat Se Islam Tak 20 





Humari Tahqeeq Yeh Hai Ke Yuhana Ki Injil 
Khud Yuhana Ne Nahi Likhi. Iska Sabut Yeh Hai Ke 
Us Kitab Ka Musnif Kitab Ke Akhir Me Yuhana Ke 
Bare Me Likhta Hai Ke Yahi Wo Shagird Hai Jo In 
Bato Ki Gawahi Deta Hai Aur Jisne Yeh Likha Hai 
Aur Hum Jante Hai Ke Uski Gawahi Sachi Hai. 


(Yuhana Baab 21 Ayat 24) 


Is Ayat Me "Hum Jante Hai Ke Iski Gawahi 
Sachi Hai" Ke Alfaaz Saaf Bata Rahe Hai Ke Yuhana 
Koi Aur Tha Aur Musnif Koi Aur Hai. Bible Ke Bar 
Akas Quran Ko Hifz Aur Tahrir Ke Dariyah Mehfuz 
Kar Dia Gaya Hai. Purane Qise Chhedane Ki Majburi 
Hi Kya Hai. Aaj Bhi Ek Bible Aur Ek Quran Uthha 
Kar Unka Mawajana Kar Lijiye. Bible Batayegi Ke 
Wo Sirf Tarjumah Hai Jab Ke Quran Batayega Ke Wo 
Asal Bhi Hai Aur Uske Sath Tarjumah Bhi Hai. Bible 
Batayegi Ke Mera Koi Hafiz Dunia Ke Kisi Kone Me 
Bhi Maujud Nahi Aur Quran Batayega Ke Mere Hafiz 
Dunia Ke Kone Kone Me Maujud Hai. 


Quran Par Isaiyo Ke Aitrazat Ka Rad 


1 Naskh Ki Behas 


Sawal Isai Kahte Hai Ke Quran Me Azdad 
Maujud Hai. 

Jawaab : Quran Ki Jin Ayat Me Tatbiq Ki Koi 
Surat Nahi Wo Nasikh Wa Mansukh Hai. Khud Irshad 
Bari Ta'ala Hai. Ke Humane Jo Ayat Mansukh Karte 
Hai Ya Bhula Dete Ahi To Us Se Behtar Ya Us Jaisi 
Nai Bhej Dete Hai (Al Baqra Ayat 106) 


Quran Ki Is Wazahat Ke Hote Hue Nasukh Wa 
Mansukh Ko Na Manane Ka Koi Jawaz Nahi. Is Se Bhi 
Aham Baat Yeh Hai Ke Khud Bible Bhi Nasukh Wa 
Mansukh Se Labrez Hai. 

Maslan 1 Mera Ahad Jo Mere Aur Tumhare 
Mabain Aur Tere Bad Teri Nasal Ke Mabain Hai. Jise 
Tum Qayam Rakho Yeh Hai Ke Tum Me Se Har Ek 
Marda Ka Khatna Kia Jaye(Paidaish Baab 17 Ayat 10) 

Khatne Ke Is Abadi Hukm Ko Polus Ke Khutut 
Ne Mansukh Kar Dia (Galatio 2:5) 

Aur Aaj Aam Isai Aqeedah Aur Amal Bhi Yahi 
Hai Ke Wo khatne Nahi Karate. 

2 Injil Me Hai Ke : Pehle Hukm Ki To Kamzor 
Aur Befayda Hone Ki Wajh Se Tansikh Hoti Hai 


(Ibrani Baab 7 Ayat 18) 


3 Maine Apni Lathhi Fazal Nami Li Aur Use Tod 
Dala. Taake Apne Is Ahad Ko Mansukh Kar Du Jo 
Maine Un Tamaam Ummato Se Bandha Tha. Aur Wo 

Is Din Mansukh Ho Gaya.(Zakriyah Baab 11 Ayat 
10.11) 

In Ayat Se Wajeh Ho Gaya Ke Khud Bible Me 
Bhi Naskh Ka System Jari Wa Sari Hai. 


Sawaal 


Yaha Isai Kahte Hai Ke Taurait Ke Baz Ahkam 
Ko Injil Ne Mansukh Kar Dia, Magar Ab Injil Ko 
Mansukh Nahi Kia Ja Sakta. Iski Dalil Yeh Hai Ke 
Khud Injil Me Khuda Ka Farmaan Maujud Hai Ke : 
Asman Wa Zamin Tal Jayege Magar Meri Batem 
Kabhi Na Talegi. (Lauqa 21:33) 


Jawaab : 


Bilkul Aise Hi Alfaaz Taurait Me Bhi Maujud 
Hai Ke : Ghass Sukh Jati Hai Aur Iska Phul Gir Jata 
Hai. Par Humare Khuda Ka Kalma Abad Tak Qayam 
Rahega. (Ash'ya 40:8) 

Bataye Aapne Khuda Ke Abad Tak Qayam 
Rahne Wale Kalam Ko Injil Se Kis Tarah Mansukh 
Kar Dia ? Lihaja Qurani Naskh Par Behas Karne Se 
Pehle Apne Ghar Ki Khabar Zaroor Le Lijiye. 

Note : Islami Talimat Me Naskh Ka Waqeh 
Hona Nihayat Hakimana Amal Tha. Nihayat Marbut 
(Systematic) Tariqe Se Shuru Me Asaan Aur Bad Me 

Mushkil Ahkam Nazil Huwe. Maslan Pehle Sharab 
Halaal Thi Phir Haram Hui. Phele Jihad Farz Na Tha 
Bad Me Farz Huwa Wagera. Har Sahib E Ilm Wa 
Daanish Ahkam E Khuda Wandi Me Tadarij Ki Is 
Khubsurati Ko Zaroor Taslim Karega. 


2 Ikhtlaaf e QIra'at Ki behas 
Sawaal : 


Isai Kahte Hai Ke Quran Ki 7 Qiraat Dar Asal 
Quran Me Ikhtlafat Hai. 


Jawaab : Quran 7 Qirato Par Nazil Huwa Tha.. 
Aur Wo Sato Qiratein Aaj Bhi Mehfuz Hai. 


Aur Unke Ma'ni Me Koi Farq Nahi Qirato Se 
Murad Adayegiya (Pronounciations) Hai. Yeh Khami 
Nahi Balke Husn Hai Aur Qarin Ke Liye Sahulat Ka 
Bais Hai. Is Farq Ka Bible Ke Nuskho Me Paya Jana 
Padri Barkatullah Ne Bhi Taslim Kai Hai. 

(Sehat E Kutub E Muqdama Az Padri Barktullah 
Safah 131) Aur Zahir Hai Ke Is Se Asal Kalam Ki 
Sehat Me Koi Farq Nahi Ata. 

Sawaal : 

Isai Kahte Hai Ke Quran Ke Baz Mazamin Bible 
Se Makhuz Hai. Phir Bible Ke Hote Hue Quran Ki Kya 
Zaroorat Hai ? 

Jawaab : 


Pehle Aap Ye Bata Dijiye Ke Taurait Aur Injil 
Me Boht Si Batein Mushtrak Hai Phir Taurait Ke Hote 
Hue Injil Ki Kya Zarurat Thi ? Dusri Bat Yeh Hai Ke 
Agar Quran Bible Ke Khilaaf Bayan Karta Hai To Aap 
Kah Dete Hai Ke Quran Bible Ke Khilaaf Hai , Lihaja 
Mautbar Nahi. Aur Agar Quran Bible Ke Mawafiq Ho 
To Aap Kah Dete Hai Ke Quran Ne Bible Se Akhaz 
Kia Hai. Pehle Aap Khud Faisla Kar Le Ke Aap Kis 
Karwat Bethhna Chahte Hai ?. Tisri Baat Yeh Hai Ke 
Quran Ka Rawiya Yeh Hai Ke Wo Bible Ki Sahi Bato 
Ki Tasdiq Karta Hai Aur Galat Bato Ki Tardid Karta 
Hai Aur Ek Nigran (Ka Kirdar Ada Karta Hai. Maslan 
Bible Kahti Hai Ke Hazrat Masih Alaihissalam Qatal 
Hue Aur Phansi Par Chade. Magar Quran Kahta Hai 
Ke : Maqtulo Ma Salbo( Al Nisa 157) Na Use Qatal 
Kia Aur Na Phansi Par Latkaya. Bible Kahti Hai Ke 
Masih Asman Par Uthhaye Gaye. Qurna Kahta Hai Ke 
(Al Nisa 158) Ke Waqai Allah Ne Use Apni Taraf 
Uthha Liya. 


Malum Huwa Ke Quran Apne Usool Par Chalta 
Hai Aur Na To Bible Me Se Mawad Chori Karta Hai 
Aur Na Hi Bible Ki Beja Mukhalifat Karat Hai Balke 
Haq Ko Haq Aur Batil Ko Batil Kahta Hai. 

Sawaal : 


Isai Kahte Hai Ke Quran Me Insaani Kalam 
Betahasha Maujud Hai. Maslan Mukhtlif Ambiya Ke 
Makalame Aur Kufaar Wa Firon Wagera k A Kalam. 
Lihaja Ye Sab Ka Sab Kalam E ILLAHI Nahi Kahla 
Sakta. Phir Yeh Ke Jo Kalam Buniyadi Taur Par Insaan 
Ke Muh Se Nikala Tha Use Jab Quran Ne Naqal Kia 
To Isme Konsi Aisi Bijali Paida Ho Gayi Jiski Barkat 
Se Use Fasahat Ke Maidan Me Maujze Ke Taur Par 
Paish Kar Dia Gaya ? 


Jawaab : 


Koi Bhi Mutkalim Jab Apne Kalam Ke Ziman 
Me Kisi Dusre Ka Kalam Naqal Karta Hai To Yeh 
Majmau Taur Par Isi Mutkalim Ki Bat Samji Jati Hai. 
Yeh Bilkul Aqal E Mushtark(Common Sense) Ki Bat 
Hai. Khud Aap Ki Bible Is Qism Ki Naqul Se Bhari 
Padi Hai. Magar Aap Use ALLAH Ka Kalam Mante 
Bethhe Hai. 


Quran Ki Fasahat Par Aitraz Ka Jawab Yeh Hai 
Ke Kisi Bhi Kitab Ko Padne Se Pehle Itni Aqal Zaroor 
Honi Chaiye Ke Agar Us Ktiab Me Kahi Kisi Dusre 
Ke Hawale Se Bat Ki Gayi Ho To Iski Wajh Se Nafs 
E Kitab Ko Mutashir Na Maan Lia Jaye. Kisi Ke 
Hawale Se To Kufr Ko Naqal Kar Dena Bhi Jaiz Hai. 

Haq Aur Batil Ka Faisla Ya Fasahat Aur Adam E 
Fasahat Ka Faisla To Puri Baat Pad Lene Ke Bad Hi 
Kia Ja Sakta Hai. 


Quran Ne Bhi Isi Aitiyat Ke Paish E Nazar Apni 
Mukmal Bato Ki Fasahat Ka Dawa Kia Haina Ke 
Adhuri Bato Ki. Quran Ke Dawwa E Fasahat Ki 
Mukmal Surat Hala Is Tarah Hai. 


1 Agar Tamam Jin Aur Insaan Mil Kar Bhi Quran 
Jaisi Kitab Lana Chahe To Nahi La Sakte. (Bani Israyil 
88) 

2 Kya Yeh Log Kahte Hai Ke Unhone Quran 
Khud Ghada Hai ? Kah Do Ke Is Jaisi Das Suratein 
Tum Bhi Gardh Kar Dikhao (Hud 13) 


3 Kah Do Ke Agar Tum Logo Ko Is Me Shak Hai 
Jo Humane Apne Bande Par Nazil Kia Hai To Phir 
Tum Isi Jaisi Ek Surat Bana Kar Le Aao (Al Baqra 23) 


4 Agar Tum Log Sache Ho To Is (Quran) Jaisi 
Koi Bat Bana Kar Le Aao (Tur 34) 


Quraan Ke Yeh Charo Elaanat Dubara Pad 
Lijiye. Quran Ne Puri Kitab Ya Das Suratein Ya Ek 
Surat Ya Kam Az Kam Ek Mukmal Bat Bana Kar Le 
Aane Aur Quran Ka Muqabala Karne Ka Chellange 
Dia Hai. Ab Aapko Malum Ho Gaya Ke Quran Ne 

Dawa Kis Bat Ka Kia Tha Aur Apne Apni Durbin 
Kaha Fit Kar Dia Hai. 


Sawaal 


Isai Kahte Hai Ke Nuzul E Quran Ke Waqt Ek 
Katib E Wahi Ne Kaha Ya Rasoolallah Sallallaho 
Ta'ala Alaihi Wasallam 


Is Se Aageyun Likh Du ? Aap Sallallaho Ta'ala 
Alaihi Wasallam 


Ne Farmaya Han Likh Do. Sawaal Yeh Hai Ke 
Zuban E Rasool Khulane Se Pehle Is Sahabi Ne Jo 
Kuch Kah Dia Wo Quran Kaise Ban Gaya ? (Tanwir 
UI Izhan Padri Akbr Masih) 


Jawaab : 


Wo Katib E Wahi Nabi Karim Sallallaho Ta'ala 
Alaihi Wasallam 


Par Nuzul Hone Wali Wahi Ke Ruhani Dayre 
(Spiritual Flux) Ke Nadar Maujud Tha Jiske Asarat Se 
Wahi E ILLAHI Unki Samj Me Aa Gay! Thi. 


Farq Sirf Yeh Huwa Ke Wo Is Nuzul Ko Bol 
Dene Me Nabi Karim Sallallaho Ta'ala Alaihi 
Wasallam Se Pehal Kar Gaya Jaisa Ke Nabi Karim 
Sallallaho Ta’ala Alaihi Wasallam Ke Khahar Ki Pithh 
Par Sawaar Hone Ki Barkat Se Khachar Ne Qabr Me 

Ajaab Hota Huwa Dekh Lia Aur Wo Bidak Gaya. Is 
Par Nabi Karim Sallallaho Ta'ala Alaihi Wasallam Ne 
Farmaya Ke Agar Mujhe Yeh Dar Na Hota Ke Tum 
Log Apne Murde Dafan Karna Chordh Doge To Main 
ALLAH Se Dua Karta Ke Jo Kuch Is Khachar Ne 
Dekha Hai Tumhe Bhi Dikha De (Muslim Jild 2 Safah 
386) 


Dusri Bat Yeh Hai Ke Hum ALLAH Ka Kalaam 
Uski Ko Kahte Hai Jise Nabi Karim Sallallaho Ta'ala 
Alaihi Wasallam Ne ALLAH Ka Kalam Qarar Dia Ho. 
Humare Pass Khudai Kalam Aur Insaani Kalam Me 
Tamiz Karne Ka Iske llawa Koi Tariqa Nahi. 


Lihaja Ab Khwa Wo Kisi Ke Bhi Muh Se Nikali 
Hui Bat Ho, Jab Nabi Karim Sallallaho Ta'ala Alaihi 
Wasallam Ne Ise Wahi Qarar De Dia To Wo Yaqinan 
Wahi Hai. Jab Sanad Nabi Karim Sallallaho Ta'ala 
Alaihi Wasallam Tak Mutsil Ho Gayi To Wahi Paya 
Sabut Ko Pohch Gayi. 


Hairat Hai Ke Aap Ki Apni Injil Ko Hazrat 
Masih Alaihissalam Ke Shagirdo Aur Shagirdo Ke 
Shagirdo Ne Apne Hath Se Likha Dia Hai Magar Aap 
Use Ain ALLAH Ka Kalaam Samaj Rahe Hai. 


Balke Kaisa Ki Har Bat Aapke Liye Khuda Ka 
Kalaam Hai. Lekin Quran Ki Har Ayat Par Nabi Karim 

Sallallaho Ta'ala Alaihi Wasallam Ki Apni Mohar 
Tasdiq Maujud Hone Ke Bawajud Aap Use ALLAH 
Ta'ala Ka Kalam Manane Ko Tayar Nahi. Aapke Is 
Qisam Ke Gair Maqul Aitraazat Ne Aapki Bebasi Ko 
Achhi Tarah Wajeh Kar Dia Hai. 


Sawaal : 


Isai Kahte Hai Ke Quran Me Jihad Ka Hukm 
Mehaj Zulm Wa Barbariyat Hai Aur Musalman Ke 
Nam Par Dahshatgardi Karte Hai. Iske Bar Akas 
Isaiyat Ek Insaan Dost Mazhab Hai,Jo Insani Huquq 
Ki Mukmal Pasdari Karta Hai. 


Jawaab : 


Islami Jihad Ka Zabta Yeh Hai Ke Sab Se Pehle 
Gair Muslimo Ko Islam Ki Dawat Di Jaye. Jaise Islam 
Ki Dawat Hi Na Di Gayi Ho Uske Khilaaf Jung Karna 
Manah Hai. Iske Bad Agar Wo Islam Ko Qabul Kar Le 
To Thik Warna Unhe Juziya De Kar Matehat Ho Jane 
Ko Kah Jaye. Agar Wo Iske Liye Tayra Ho Jaye To 
Phir Bhi Unke Khilaaf Jung Karna Manah Hai. Lekin 
Agar Wo Is Bat Ke Liye Bhi Tayar Na Ho To Ab Unke 
Khilaaf Baqaida Jung Ladi Jaye. 


Hume Yeh Baat Kahne Me Koi Baak Nahi Ke 
ALLAH Ke Deen Ke Ilawa Tamaam Adyaan Mehaj 

Fitna Aur Fasad Hai. Aur Fitne Ko Kahtam Karna Aisa 
Hi Hai Jaise Sanp,Bichhu Aur Pagal Kute Ko Mar 
Dena. Tamaam Muslim Aur Gair Muslim Aqwam Ne 
Apne Apne Mamalik Me Fitna Wa Fasaad Khatam 
Karne Ke Liye Qatal, Phansi Aur Qaid Ki Sazao Ka 
Qanun Nafiz Kar Rakha Hai. Yahi Nizam ALLAH 
Karim Ne Apni Wasih Saltnat Me Wasih Paimane Par 
Nafiz Kar Dia Hai, Jiska Nam Jihad Hai. Islami Jihad 
Me Aurato, Bacho Aur Budho Ko Marna Isliye Mana 
Hai Ke Yeh Fitna Nahi Phailat Sakte. Lekin Agar 
Aurat Kufaar Ki Hukmran Ho To Use Marna Jaiz Hia, 
Isliye Ke Ab Wo Fitna Phaila Rahi Hai. 


Saniyan Islami Jihad Se Mukmal Taur Par Milta 
Julta Hukm Aaj Bhi Bible Me Maujud Hai. Bible Ki 
Kitaab Istsana Bab No20 Me Ahkam E Jung Ki Surkhi 
Qayam Ki Gayi Hai Aur Phir Uske Tahat Likha Hai : 


Lashkar Ke Sardar Apne Logo Ko Jung Ke Liye 
Tayar Kare. Aur Jab Tu Jung Karne Ke Liye Kisi 
Shehar Ke Nazdik Jaye To Pehle Us Se Sulah Ki 
Khawaish Kar. Agar Wo Sulah Manzur Kare Aur 
Phatak Tere Liye Khol De To Jitne Log Jo Us Me 
Rahte Hai Wo Sab Tere Bajagzar Ho Gaye Aur Teri 
Khidmat Karege. Aur Agar Wo Tujh Se Sulah Na 
Kare. Balke Tujh Se Jung Shuru Kar De. Tab To Uska 

Muhasara Kar. Aur Khuda Wand Tera Khuda Usko 
Tere Hath Me Dega. Aur Tu Sab Mardo Ko Talwar Ki 
Dhar Se Qatal Kar. Magar Auratein Aur Bache Aur 
Chopaye Aur Us Shehar Ki Sab Laut Ko Apne Lliye 
Le. Aur Apne Dushaman Ki Tamaam Ganimat Ko Kha 
Ja, Jo Khuda Wand Tere Khuda Ne Tujh Di Hai. 


Aur Isi Tarah To Un Sab Sheahro Se Kar Jo Tujh 
Se Boht Dur Hai (Istsna 20 : 9 Ta 15) 


Taurait Ka Yeh Tawil Iqtbaas Zara Gaur Se Pad 
Lijiye. Aur Uske Bad Iska Mawazna Hazrat Khalid 
Bin Walid Ke Is Khat Se Kijiye Jise Unhone Lashkar 
Faras Ke Sardar Ko Likha Tha : 


Hum Tumhe Islam Ki Dawat Dete Hai Agar Tum 
Inkar Karoge To Phir Juziya Ada Akro Aur Humare 
Matahat Ho Kar Rahna Qabul Karlo. Aur Agar Is Se 
Bhi Inkar Karoge To Phir Sun Lo Ke Mere Humrah 
Aisi Qaum Hai Jinhe ALLAH Ki Rah Me Marna Itna 
Mehboob Hai, Jitni Ahl E Faras Ko Sharab Mehboob 
Hai. (Mishkat Safah 342 


Salsan Aaj Tak Puri Dunia Me Sab Se Zayda, 
Dahshatgardi Isaiyo Ne Ki Hai. 

Dur Ki Batien Chhorde Sirf Pehli Jung E Azim 
Me Taqriban Adai Karod Insaan Mare Gaye. Do Karod 

Fauji Zakhimi Hue. Ek Karod Ne Panah Hasil Ki Aur 
Tis Lakh Fauji Lapata Ho Gaye Jinhe Bil Akhir Maqtul 
Hi Samj Lia Gaya. 

Dusri Jung E Azim Me Sarde Tin Karod Insaan 
Qatal Hue. Heroshima Aur Nagasaki Me Laakho 
Insano Ko Atombomb Ke Zariye Uda Kar Rakh Dia 
Gaya. America Orwait Nam Ki Jung Me Das Lakh 
Insaan Mare Gaye. 1961 Se 1865 Tak Jari Rahne Wali 
Americi Khana Jungi Me Taqriban Ek Karod Insaan 
Qatal Hue. Chand Sal America Ne Iraq Par Majmuai 
Taur Par Dusri Jung Ese Bhi Zayda Barud Phenka. 


Lihaja Mehaj Zuban Se Insaan Dosti Ka Dam 
Bharna Bagal Me Churi Muh Me Ram Ram Ke Siwa 
Kuch Nahi. 


Kuch Arsa Pehle Jab America Ki Hukumat Ne 
Tamaam Americiyo Ko Puri Dunia Me Mohtaat Rahne 
Ka Hukm Dia To Americi Awam Sakht Pareshani 
(Tension) Se Do Char Ho Gayi. Humare Ek Dost Ne 
Kisi American Se Is Wabaal Ka Sabab Puchha To 
Usne Kaha " 

The Muslims Are Reacting Against America 
Because America Is Poking Her Nose In Every Muslim 
Country. 

Ke Musalman America Ke Khilaaf Rad E Amal 
Par Utar Aaye Hai, Uski Wajh Ye Hai Ke America Har 
Musalman Mulk Me Beja Mudakhlaat Kar Raha Hai. 


Ek Nihayat Tahqiqi Bat Yeh Hai Ke Jihad 
Shariat Ka Mehaj Ek Hukm Hai. ALLAH Karim Ne 
Mukhtlif Shariato Me Mukthlif Ahkam Nazil Farmaye 
Hai. Pichhli Shariato Me Bhi Jihad Ka Hukm Maujud 
Tha. Jiska Tazkira Bible Me Jabaja Maujud Hai. Bible 
Ka Ek Mukmal Hawala Is Se Pehle Guzar Chuka Hai. 


Maujuda Bible Me Ambiyah Alaihissalam Ki 
Shan Me Gustakhiyah 


1 Taurait Me Hazrat Lut Alaihissalam Kik Shan 
Me Itni Badi Gustakhi Likha Hai Ke Asal Alfaz Naqal 
Karne Ki Kam Az Kam Mujh Me Himmat Nahi. Jiska 
Ji Chahe Paidaish Baab 19 Ayat 30 Ta 38 Ka Khud 
Mutalah Karle. Agar Sharm Ke Mare Aapka Sar Na 
Jhuk Jaye To Kahna. 


2 Isi Taurait Me Hai Ke : Nuh Kheti Karne Laga 
Aur Usne Angur Ka Bag Lagaya Aur Uski May Pi Kar 
Nashe Me Aya. Aur Apne Dere Ke Andar Barhina Ho 
Gaya (Paidaish Baab 9 Ayat 20.21) 


3 Isi Taurait Me Ke Hazrat Ishaq Allaysalam Ne 
Sharab Pi (Paidaish Baab 27 Ayat 25) 

Note : Wajeh Rahe Ke Taurait Aur Injil Ki 
Roshani Me Sharab Haram Hai (Ahbar Baab 10 Ayat 
8, Lauqa Baab 1 Ayat 15) 


4 Isi Taurat Me Hai Ke Hazrat Harun 
Alaihissalam Ne Khud Bichda Bana Kar Yahudiyon 
Ko Kufr Wa Shirk Ka Saman Farahum Kia (Dekho 
Khuruj 2:32) 

5 Isi Taurait Me Hazrat Yaqub Alaihissalam Ki 
Zauza Muhtrama Ke Haq Me Sakht Nazzaiba Alfaaz 
Darja Hai. Hum Naqal Tak Nahi Karna Chahte. Jiska 
Dil Chahe Paidaish 22:25 Ka Khud Mutalah Karle. 


3 Barnabas Ki Injil 


Asal Injil Kya Thi Aur Wo Kaha Gayi ? Yeh Ek 
Alag Behas Hai. Aur Is Mauzu Par Kafi Had Tak 
Guftagu Hum Pehle Kar Aaye Hai. Yaha Sirf Yeh Arz 
Karna Maqsud Hai Ke Maujuda Taslimshuda Anajil 
Me Hazrat Masih Alaihissalam Ki Mukmal Talimat 
Aur Unke Tamam Halat E Zindagi Darj Nahi Kiye 
Gaye. Padri Sahibaan Ne Mutfiqah Taur Par Ahad E 
Jadid Ke Dibacha Me Likh Dia Hai Ke : 

"Injil Naveso Ne Ek Khass Maqdas Ko Paish E 
Nazar Rakhte Hue Apni Apni Kitab Tasnif Ki. Isliye 
Unhone Khudawand Yasu Masih Ki Zindagi Ke Sirf 

Un Waqiat Ko Chun Lia Jo Is Maqsad Ko Hasil Karne 
Ke Liye Zayda Mauzu They. Yani Inka Irada Hargiz 
Na Tha Ke Wo Khudawand Yasuh Masih Ki Mukmal 
Zindagi Bayan Kare" (Dayabacha Anajil Arba Ahad E 
Jadid Bamutabiq Nuskha Society Of Cent Yal Ruma 
1958) 


Muqdas Yuhan Likhte Hai : "Magar Aur Bhi 
Boht Se Kaam Hai Jo Yasuh Ne Kiye Aur Agar Wo 
Juda Juda Likhe Jate To Main Guman Karta Hun Ke 
Kitabein Jo Likhi Jati Dunia Me Sama Na Sakti. 
(Yuhana Ki Injil 21:25) Idhar Hum Bible Ki Tarikh Par 
Nazar Dalte Hai To Malum Hota Hai Ke Kaisa 
(Padriyon Ki Panchiyat) Ne Zamana Dar Zamana 
Chhant Phek Ke Bad Beshumar Inajil Me Se Sirf Char 
Anajil Par Itefaq Karte Hue Unhe Ilhami Taslim Kia 
Aur Baqi Khuda Jaane Kis Kis Ki Likhi Hui Injil Ko 
Kin Kin Wujuhat Ki Bina Apr Mustard Kar Dia. 


Bil Aakhir 16vi Sadi Me Protestant Firqa 
Namudar Huwa. Jo Aaj Taqriban Adhi Isai Dunia Par 
Mustmil Hai. Is Firqe Ne Apne Buzurago Ke Faisle 
Mustrad Kar Diye Aur Bible Ke Kafi Hiso Ka Inkaar 
Kar Dia. 


Bible Ka Mutalah Karne Se Bhi Beshumar 
Kitabo Ka Surag Milta Hai Jin Ke Naam Khud 

Maujuda Bible Me Maujud Hai Magar Wo Kitabein 
Dunia Me Kahi Maujud Nahi. Maslan Kitab Jung 
Nama Ka Zikr Ginti 14:21 Me Hai, Kitab Ahadnama 
Ka Zikr Khuruj 7:24 Me Hai, Sadqaat Ki Kitab Ka Zikr 
Yusah 13:10 Me Hai, Nataan Nabi Ki Kitab Ka Zikr 
Akhbar Daum 25:35 Me Hai Aur Masih Ki Injil Ka 
Zikr Filpion 27;1 Me Hai. 

In Haalat Me Hazrat Masi Alaihissalam Ke Ek 
Azim Shagird Barnabas Ki Likhi Hui Injil Ke Qadim 
Nuskha Ka Kahi Se Dastiyab Ho Jana Koi Naqabil E 
Yaqin Bat Nahi. Khususan Jab Ke Yeh Nuskha 
Dastiyaab Bhi Kisi Mustnad Padri (Pop Stacks 
Panjam) Ki Zaati Library Se Huwa Ho. Lutf Ki Baat 
Yeh Hai Ke Barnabas Nami Ek Shagird Ka Tazkira 
Maujuda Bible Me Kafi Tafsil Ke Sath Maujud Bhi 
Hai. Aur Is Se Bi Zayda Lutf Anduz Baat Yeh Hai Ke 
Isaiyo Ki Kitabo Me Barnabas Ki Injil Ka Zikr Bhi 
Maujud Hai. 


325 Isvi Tak Skandriya Ke Charcho Me Injil 
Barnabas Ko Mautbar Injil Ke Taur Par Maqbuliyat 
Hasil Rahi. Aur Is Injil Par Humare Nabi Karim 
sallallaho Ta'ala Alaihi Wasallam Ki Wiladat 
Basahadat Se 75 Sal Pehle Pop Gelasius Ke Zamane 
Me Pabandi Lag Chuki Thi. 

Pop Sixtus Ka Ek Dost Fra Marino Nami Rahib 
Tha. Usne Arinos (130 Ta 200 ) Ke Khutut Me Polus 
Ki Talbis Wa Tahrif Aur Is Par Barnabas Ki Taraf Se 
Ki Gayi Girfat Ka Mutalah Kar Rakha Tha. Ek Din 
Achanak Pop Ki Zaati Library Me Italvi Zuban Me 
Likhi Hui Barnabas Ki Injil Fra Marino Ke Hath Lag 
Gayi, Jise Wo Bagal Me Daba Kar Sath Le Aya. Uske 
Bad Yeh Kai Hatho Se Hoti Hui Amsterdarm Ke 
Kutub Khane Me Pohch Gayi. 1709 Me Yahi Nuskha 
Isi Kutub Khane Me Se Shah E Paroshiya Ke Ek Masir 
Je Cramer Ko Mila Jise Usne Ek Ajeeb Chiz Samj Kar 
Shahzada Ayujin Safwi (Prince Eugene Of Savoy) Ko 
Tohfe Ke Taur Par Paish Kar Dia. Iske Bad Nuskha 
Stariya Ke Darul Hukumat Wa Yana Ki Sarkari 
Library Me Rakhwa Dia Gaya Aur Ab Tak Wahi 
Maujud Hai. Is Waqt Mere Hath Me Isi Wayana Ki 
Library Wale Italwi (Italian) Nuskhe Ka Angrezi 
Tarjuma Maujud Ahi Jo 1907 Me Oxford Se Chhapa 
Tha Aur Pakistan Me Begam Aisha Bawani Waqf Ne 
Is Publish Kia. 


Barnabas Ka Tazkira Bible Me 


Muqdas Barnabas Ka Zikr Maujuda Bible Me 
Rasoolo Ke Aamal, Karnthiyun, Galnthyun Aur 
Kalsyun Me Kafi Tafsil Ke Sath Maujud Hai. Aap Itne 

Mukhtlis Aur Mutaqi They Ke Aapne Hazrat Masih 
Alaihissalam Ki Khatir Apna Gharbar Chhordh Dia 
Aur Apna Khet Bech Dala. Apka Asal Nam Yusuf 
Tha. Magar Hazrat Masih Allaysalam Ke Dusre 
Shagird Aapke Tagwe Aur Tawakal Ki Wajh Se 
Aapko Barnbas Kahte They. Bible Ke Mutarjimin Ne 
Likha Hai Ke Barnabas Ka Maan Hia "Tash Ka 
Beta". Chunache Bible Ke Andar Rasoolo Ke Aamal 
Me Barnabas Ka Zikr In Alfaaz Se Maujud Hai. 


"Aur Yusuf Nami Ek Lawi Tha Jiska Laqab 
Rasoolo Ne Barnabas (Tasli Ka Beta) Aur Jiski 
Paidaish Qapras Ki Thi Wo Ek Khet Ka Malik Tha. 
Usne Usko Becha Aur Uska Daam Lakar Rasoolo Ke 
Pao Par Rakha 


( Rasoolo Ke Aamal 4:36) 


Aap Polus Ke Sath Mukhtlif Ilaqo Me Tablig Par 
Gaye. Barnabas Aur Polus Ke Ikathe Talbig Dauro Ka 
Zikr Rasoolo Ke Aamal Me Tafsil Ke Sath Maujud 
Ahi. Lekin Polus Ne Jab Masih Talimat Ke Khilaaf 
Hazrat Masih Allaysalam Ko Khuda Ka Beta Kahna 
Shuru Kar Dia Aur Tasliyat Ka Aqeedah Ghada To 
Barnabas Aur Polus Me Ladai Ho Gayi. In Do Azim 
Sathiyo Ki Yakayak Judai Ka Zikr Bible Me Is Tarah 
Maujud Hai. 

Pas In Me Aisi Sakht Takrar Hui Ke Wo Ek 
Dusre Se Juda Ho Gaye(Rasoolo Ke Aamal 39:15) 
(Strong Disagreement) Ke Alfaaz Hai. 


Yeh Narazgi Akhir Dam Tak Rahi Aur Phir Saari 
Zindagi Polus Aur Barnabas Ke Darmiyan Kabhi 
Sulah Na Ho Saki. Jiska JI Chahe Rasoolo Ke Aamal 
Puri Pad Kar Dekh Le. 


Is Dosti Ke Phut Jane Ke Bad Bible Me Barnabas 
Ke Bare Me Jitne Bayanat Maujud Hai Wo Sab Ke Sab 
Polus Aur Uske Hum Nawao Ke Hai Aur Mehaj Yak 
Tarfa Karawayi Hai. Barnabas Ka Apna Koi Bayan 
Likhne Ki Juraat Na Ki Gayi Jiski Rasoni Me Do Tarfa 
Surat E Haal Par Sahi Roshni Pad Sake. Aaj Bhi Agar 
Koi Shakhs Barnabas Ka Apna Bayan Farahum Kar 
Sakta Hai To Beshak Kare. Hume Boht Khushi Hogi. 
Lekin Agar Barnabas Ka Apna Bayan Masih Kitabo 
Me Se Chun Chun Kar Nikaal Dia Gaya Ho To Phir 
Hum Dastyab Hone Wali Is Injil Barnabas Me Muqdas 
Barnabas Ka Bayan Naqal Karne Me Haq Bajanib 
Hoge. 

Insaaf Shart Hai. 


Barnabas Farmate Hai : 

Azizan E Giram : ALLAH Azim Wa Ajeeb Ne 
Guzishta Dino Me Apne Paigambar Yasuh Masih Ke 
Hatho Azim Rahimana Talim Aur Maujizat Ke Zariye 
Hum Se Rabta Kia. Boht Se Logo Ko In Maujizat Ki 
Wajh Se Shaitan Ne Dhoke Me Daal Dia Hai Aur Wo 
Deen Ke Nam Se Kufr Ki Tablig Karne Laga Gaye 
Hai. Wo Yasuh Ko Khuda Ka Beta Kah Rahe Hai Aur 
Khatna Ka Inkar Kar Rahe Hai. Halake ALLAH Ne 
Uska Abdi Hukm Dia Tha Aur Wo Haram Gosht Ko 
Halal Kahe Jaa Rahe Hai. Unhi Logo Ke Sath Polus 
Bhi Dhoka Kha Gaya Hai. Jiske Bare Me Main Kalima 
Afsos Ke Siwa Kuch Nahi Kah Sakta. Yahi Wajh Hai 
Ke Main IN Haqaiq Ko Zabte Tahrir La Raha Hun 
Jinhe Maine Yasuh Ke Sath Rah Rah Kar Apni 
Aankho Se Dekha Aur Apne Kaano Se Suna Take Tum 
Log Gumrah Hi Se Mehfuz Raho Aur Shaitan Ke 
Dhoke Se Bach Jao Aur ALLAH Ki Adalat Me Tabah 
Na Ho Jao. Lihaja Har Us Shakhs Ki Talim Se Bach 
Kar Raho Jo Tumhe Aisa Naya Aqeedah Sikhaye Jo 
Meri Tahrir Ke Khilaaf Ho Take Tum Abadi Najaat 
Pao 


(Injil Barnabas Safah 2) 


Injil Barnabas Na Sirf Masih Biradari Ke Liye Ek 
Khudai Inaam Hai Balke Badiyani Group Ke Liye Bhi 

Zabrdast Lahma E Fikriyah Hai. Yeh Kitaab Hazrat 
Masih Alaihissalam Ko Khuda Ka Beta Kahne Walo 
Ko Bhi Rahe Mustqim Farham Karti Hai Aur Ain Usi 
Waqt Hazrat Masih Alaihissalam Ko Phansi Ki Aziyat 
Dene Ke Bad Unki Qabr Ko Aasare Qadima Ki Roshni 
Me Talah Karne Walo Ko Bhi Qabil E Aitmaad 
Mawad Farahum Karti Hai. Chunache Injil Barnabas 
Mandarja Zail Aham Aqaid Me Baqi Injilo Se 
Mukhtlif Hai. 

1 Is Kitab Me Hazrat Masih Alaihissalam Ne Apne 
Khuda Ka Betha Hone Ka Saf Inkar Kia Hai. 


2 Hazrat Dawood Alaihissalam Aur Hazrat Sulemaan 
Alaihissalam Ko ALLAH Ke Nabi Qarar Dia Hai. 

(Halake Dusri Kitabein Unhe Badhshah Kahti Hai) 

3 Hazrat Ibrahim Alaihissalam Ke Zabih Bete Ka Nam 
Hazrat Ismail Alaihissalam Bataya Hai (Halake Dusri 
Kitabo Me Hazrat Ishaq Allaysalalm Ka Nam Hai) 

4 Kitab Ke Baab Number 221 Me Hazrat Isa 
Alayaslalm Ke Asman Par Uthhaye Jane Wala Waqiah 
Likha Huwa Hai. Yahuda Skriyuti Ne Yahudiyon Se 
Rishwat Li Aur Sipahiyo Ke Humrah Hazrat Masih 
Alaihissalam Ko Girftaar Karane Aaya. Hazrat 
Masaih Alaihissalam Ko ALLAH Ne Char Farishto 

Ke Zariyeh Asman Par Uthhaya Aur Yahuda Scroti Ki 
Shakl Aur Awaz Bilkul Hazrat Masih Jaisi Ho Gayi. 
Yahudiyon Ne Isi Yahuda Ko Salib Par Chada 
Dia(Halake Dusri Kitabo Me Khud Hazrat Masih 
Alaihissalam Ka Salib Opar Chadna Mazkur Hai. Aur 
Qadiyani Bhi Isaiyon Ke Tarah Unke Salib Par Chadne 
Ke Qayl Hai.) 
Quran Bhi Injil Barnabas KI Taid Karta Hai. 


Yani Use Na To Yahudiyon Ne Qatal Kia Aur Na 
Hi Salib Par Chadaya Balke Unke Liye Kisi Aur Par 
Shabhat Daal Di Gayi (Al Nisa Ayat 157) 


Barnabas Ka Yeh Bayan Isaiyon,Qadiyat Aur 
Islam Ke Liye Ek Betarin Faisla Hai. Yeh Aisa Nukta 
Ishtarak Hai Jo Beshumar Bhole Bhatake Aur Haq Ke 
Mutalishi Logo Ke Liye Hidayat Ka Saaman Hai. 


Jab Tak Hazrat Masih Allasyallam Ke Salib Par 
Chadne Ka Aqeedah Galat Sabit Nahi Ho Jata Salib Ki 
Puja Hoti Rahegi Aur Kasr E Salib Namumkin 
Rahega. Isliye Ke Hazrat Masih Alaihissalam Ke 
Salib Ko Chhune Se Hi Isaiyon Ke Nazdik Salib 
Muqdas Thhehari. Quran Aur Barnabas Ne Salib Ko 
Tord Dala. Aur Iske Ilawa Ki Barkat Se Isaiyat Ke Sath 
Sath Qadiyaniyat Ke Ainwan Me Bhi Zalzala Barpa 
Ho Gaya. 

Barnabas Me Basharat 


Injil Me Humare Nabi Karim Sallallaho Ta'ala 
Alaihi Wasallam Ke Bare Me Beshumar Basharaat 
Maujud Hai. Chand Basharat Mulahija Farmaye. 


1 Aey Muhamad Khuda Tumhare Sath Ho. Aur 
Kash Wo Mujhe Yeh Taufiq De Ke Tumhare Jute Ka 
Tasma Khol Saku. Yeh Karam Ho Jaye To Phir Tum 
Me Ek Azim Paigambar Aur Khuda Ka Barguzida 
Shakhs Hoga 


(Barnabas Baab 44) 


2 Safed Badal Iske Sar Par Saya Karega. Wo 
Mushrikin Ke Khilaaf Badi Taqat Le Kar Aayega Aur 
Bhutparsti Ka Qilah Qamh Kar Dega 


(Barnabas Baab 72) 


3 Me Uske Jute Ka Tasma Kholne Ke Qabil Bhi 
Nahi Hun. Allah Ne Meri Darkhwast Qabul Karli Hai 
Ke Main Use Mil Saku 


(Barnabas Baab 97) 


4 Muhammad Uska Atai Nam Hai (Barnabas 
Baab 97) 

5 Mujh Par Yaqin Karo, Ke Jis Ke Bare Me 
Wada Kia Gaya Hai Wo Bani Ismail Me Se Hoga Na 
Ke Bani Ishaq Me Se 

(Barnabas Baab 43) 


Shubhaat Ka Izaala 


Injil E Barnabas Par Isaiyon Ki Taraf Se Warid 
Kiye Jaane Wale Aham Shohbaat Aur Unke Jawaabat 
Mulahija Farmaye. 


1. Yeh Injil Baqi Anajil Se Boht Mukhtlif Hai. 
Jawaab : 


Waqai Boht Mukhtlif Hai Lekin Zara Thhande 
Dil Se Gaur Farmaye Ke Digar Injil Bhi To Ek Dusre 
Se Mukhtlif Hia. Har Musnif Ka Andaz Dusre Se 
Mukhtlif Hai. Yuhana Ka Andaz Aur Uske Bayanat 
Baqi Tin Anajil Se Khususan Mukhtlif Hai. Isi Wajh 
Se Tin Anajil Ko Anajil Mawafiq Kaha Jata Hai Aur 
Yuhana Ko Namawafiq Samja Jata Hai. Dusri Bat Yeh 
Hai Ke Polus Aur Barnabas Ka Jagda Bible Me Darj 
Hai. Aisi Surat E Haal Me Barnabas Ka Bayan Polus 
Ke Hum Khayalo Se Mukhtlif Hona Hi Chaiye Tha. 
Sach Jhooth Se Boht Mukhtlif Hota Hai Aur Kadwa 
Bhi Hota Hai. 


Dusra Subha 


2 Malum Hota Hai Ke Iska Musnif Koi 
Musalman Hai. 

Jawab : 


Agar Wo Musalman Hota To Muhammad Ka Saf 
Lafz Likh Kar Apni Kitab Ko Mashkuk Hargiz Na 
Banata. 


Aise Zahin Shakhs Ko Malum Hona Chaiye Tha 
Ke Agar Main Barbar Muhammad Ka Lafz Likhuga 
To Dunia E Isaiyat Meri Tahrir Ko Shak Ki Nigah Se 
Dekhegi. Malum Hota Hai Ke Yeh Kisi Musalman Ki 
Makaari Nahi Balke Kisi Bedhak Shakhs Ki Tahrir 
Hai. 


Aur Yeh Jo Aaapne Farmaya Ke Paish Gauiyah 
Nam Lekar Nahi Ki Jati To Jawaban Arz Hai Ke Yeh 
Qanun Aapne Kaha Se Liya Hai ? 


Hazrat Masih Alaihissalam Ke Bare Me Zabur 
Ke Nagma Number 2 Ke Dusre Misre Me Saaf Masih 
Ka Lafz Aaj Bhi Maujud Hai Aur Yuhana Baab Awal 
Ayat Number 20-21 Me Hazrat Masih Alaihissalam 
Ke Aane Se Pehle Hazrat Yahya Alaihissalam Se 
Sawaal Puchhe Gaye To Unhone Saaf Nam Lekar 
Farmaya Ke Main Al Masih Nahi Hun. 

Phir Dubara Nam Lekar Sawaal Huwa Ke Kya 
Tu Iliyaas Hai ? Unhone Kaha Ke Nahi (Yuhana Baab 
Awal Ayat 20-21) 

Yaha Injil Me Saaf Al Masih Aur Iliyas Ke Naam 
Liye Gaye Hai Halake Log Abhi Tak Unke Duia Me 
Aane Ka Intzaar Kar Rahe They. 


Tisra Shubha 


3 Barnabas Ki Injil Kisi Mautbar Ya Mustnad 
Tariqe Se Hum Tak Nahi Pohchi 


Jawaab : 


Lutf Ki Bata Yahi To Hai Ke Is Injil Ke Ilawa 
Digar Tamaam Anajil Bhi Isi Tarah Ke Aashar E 
Qadima Ki Paidawar Hai. Aap Un Tamama Injilo Ki 
History Pad Kar Dekhein. Kisi Injil Ki Sanad Hazrat 
Masih Alaihissalam Tak Balke Unke Shagird Tak Bhi 
Mutsil Nahi. Na Us Zamne Me Aaj Bhi Tarah Kagaz 
Tha, Na Wasail Aur Na Hi Hazrat Masih Alaihissalam 
Ke Shagird Tadad Me Itne Zayda The Aur Na 
Pairokar. Asal Injil Kaha Gayi Aur Maujuda Injil Kaha 
Se Aayi ? Iske Bare Me Dunia Ka Koi Shakhs Qasam 
Kha Kar Faisla Nahi De Sakta. Ahtiyat Shart Hai. Hum 
Is Masle Par Is Se Pehle Maujda Bible Ki Surkhi Ke 
Taht Tafsil Se Guftgu Kar Chuke Hai. 


4 Aqaid 

Aqeedah E Taslis Aur Uska Rad 


Isaiyo Ka Kahna Hai Ke Wo ALLAH Ki 
Tauheed Par Imaan Rakhte Hai. Albata Itna Zaroor Hai 
Ke Is Ek Khuda Ke Tin Aqanim Hai. Baap,Beta Aru 
Ruh Ul Quds. Baab Se Murad Khuda E Lasharik Hai. 
ALLAH Ne Apni Sifat Kalam Ko Apni Qudrat E 
Kamila Ke Zariye Mujsam Kar Dia Aur Wo Mujsam 
Sifat E Kalam Mazhabi Zuban Me Khuda Ke Beta 
Kahlayi. Jis Quwat Ke Zariye Khuda Apne Bete Se 
Rabta Rakhta Hai Wo Ruh UI Quds Kahlayi. Wo 
Waqt, Raham Aur Shafqat Hai. Is Haqiqat Ka Naam 
Tauheed Fil Taslis Hai. Yani Tashlis Me Tauheed. Ya 
Taslis Fil Tauheed Hai Yaani Tauheed Me Taslis. 


Ek Pakhanad Bazi Ka Jawab Yeh Hai Ke 
ALLAH Ta'ala Ki Har Sifat Lamehdud Hai. Aur Uski 
Koi Sifat Masih Alaihissalam Ki Surat Me Mujsam 
Hona Aqalan Namumkin Huwa. Padri Laal Deen Ne 
Apni Kitab Haqiqat Ul Masih Me Ise Aqlan Mumkin 
Kaha Hai. Aur Phir Us Mumkin Ko Waquh Par Nas 
Warid Karke Apni Danisat Me Tajsim Sabit Kar Di 
Hai. Lekin Humne Sabit Kia Hia Ke Sifat E 
Khudawandi Ka Tajsum Aqalan Mumkin Hi Nahi. Aur 
Phir Jise Padri Sahab Nas Kah Rahe Hai Use Hum 
Mahruf Samjte Hai. Jaisa Ke Sabit Kia Ja Chuka Hai. 

Yeh Baat Bhi Qabil E Gaur Hai Ke Khuda Ki Sifat Ko 
Mujsam Karne Ke Liye Hazrat Mariyum Ke Shikam 
Ke Intkhaab Ki Kya Majburi Thi Aur Phir Wo Sifat 
Mujsam Karke Baqaida Insaan Ke Takhliq Marahal 
Me Se Kyon Guzrna Padi Aur Paidaish Se Lekar 
Jawani Tak Isme Badhotari Kyon Hoti Rahi ? Kisi 
Chiz Ka Nasho Wa Numa Pana Aur Tagair Pazir Hona 
Iske Hadis Hone Ka Sabut Hota Hai. Jab Ke ALLAH 
Ki Sifaat Hadees Nahi Balke Qadim Hai. 


Hazrat Masih Allaysalam Ko Insani Awarij Ka 
Lahaq Rahna Bhi Unki Uluhiyat Ke Munafi Hai. 
Maslan Paida Hona,Khana Pina Aur Parwarish Pana, 
Phir Isaaiyo Ke Baqaul Suli Chadna Aur Wafaat Pana. 
Hata Ke Suli Par Chadte Waqt Ilahi Ilahi Lama 
Shabqataani (Aey Mere Khuda,Aey Mere Khuda Tune 
Mujhe Kyo Chhod Dia ? Mati 46:27, Marqas 34:15) 
Bar Bar Fariyada Karna Aur Khuda Wand Baap Ka 
Unki Madad Na Karna. Yeh Sab Batein Unki Uluhiyat 
Aur Abniyat Ke Samne Mazaikakhez Hai. 


Isai Kahte Hai Ke Quran Me Hazrat Masih 
Allayallam Ko ALLAH Ka Kalma Kaha Gaya Hai Aur 
Musalmano Ka Aqeedah Hai Ke ALLAH Ka Kalam 
Gair Makhluq Hai. Malum Huwa Ke Masih Bhi Gair 
Makhluq Hai. Iska Jawab Yeh Hai Ke Hazrat Masih 

Alaihissalam Ko ALLAH Ka Kalma Isliye Kaha Gaya 
Hai Ke Wo Baap Ke Baigar Mehaj ALLAH Ke 
Kalaam Ki Barkat Se (Hazrat Jibrail Alaihissalam Ke 
Dam Karne Se)Paida Hue They. Yeh Isi Tarah Hai 
Jaise Barish Ke Barsane Ko Badal Ka Barsna Kah Dia 
Jata Hai Ya Dhup Ko Angrezi Me Sun Yani Suraj Kah 
Dete Hai. Niz Quran Ne Hazrat Masih Alaihissalam 
Ko Yeh Laqab Khuda Sabit Karne Ke Liye Nahi Dia 
Balke Yahud Ki Taraf Se Hazrat Mariyum Ki Izzat Par 
Lagaye Gaye Ilzaam Ko Todne Ke Liye Dia Hai. Phir 
Yeh Ke Tijarat ,Zabur Aur Injil Sab Ki Sab ALLAH 
Ka Kalaam Thi. Kya Aap Un Sab Kitabo Ko Bhi 
ALLAH Ki Betiyah Ya Bete Maan Lege ?. Quran 
Sharif Me Hai Ke Agar Samandar Siyahi Ban Jaye Tab 
Bhi Samdar Khatam Ho Jaye Magar ALLAH Ke 
Kalimat Khatamna Ho(Al Kahf :109) Ab Bataiye Ke 
Itne Lamehdud Kalimat Ke Hote Hue Ek Masih 
Allasyallam KO Beta Banane Ki Kya Takhsis Rah 
Gayi ? 

Padri Fander Ne Quran Ki 114 Ayat Se Taslis 
Sabit Karne Ki Koshish Ki Hai. 


Maslan Bimillah Me ALLAH, Rehmaan Aur 
Rahim Tin Khudao Ka Zikr Hai. Niz Yeh Ke Khuda 

Ne Quran Me Khud o~ (Yani Hum) Kaha Hai Aur Yeh 
Lafz Jamah Liye Ata Hai. 

In Bato Ka Jawab Bhi De Sakte Hai Ke Rehman 
Aur Rahim Sab Ek Hi Khuda Ki Mukhtalif Sifaat Hai. 


Yu To Phir Ek Aur Ayat Me 
DEENEN 
b GL sch 


” 


Tamam Staat Yakjaa Bayan Hui Hai. Taslis To 
Kuja Yaha Se Aath Khuda Sabit Ho Jayege. Aur 
Nahno Ka Lafz Ahtraaman Istemaal Huwa Hai. Arbi 
Zubaan Me Aisa Huwa Karta Hai. 


Niz Tamaam Ayat Taslis Ke Mauju Par Warid Hi 
Nahi Hui Balke Padri Sahab Ne Zarbdasti Khinha 
Taani Famayi Hai. Padri Sahab Ka Istedalaal Mirza 
Oadiyani Ke Istdalaal Ki Tarah Hai. Mirza Oadiyani 
Ne Tis Ourani Ayat Se Wafat E Masih Sabit Kar Mari 
Hai , Halke Un Tamaam Ayat Ke Wafaat E Masih Se 
Koi Taluq Nahi. 


ALLAH Ka Beta 


Isai Kahte Hai Ke ALLAH Ka Beta Se Murad 
ALLAH Ki Mujsam Sifat E Kalam Hai Yani Hazrat 

Isa Alaihissalam . Jaise Mahbbat Ki Wajh Se Beta 
Kaha Jata Hai. Hum Kahte Ahi Ke Bible Me Khuda 
Aur Beta Ka Lafz Harkas Wa Nakas Ke Liye Bhi 
Istemaal Hua Hai. Maslan Zabur Me Hai Ke : 


Maine Kaha Tum Khuda Ho To Sab Khuda 
Ta'ala Ke Farzand Ho (Zabur 81 Ayat 6) 


Lauqa Me Hazrat Masih Alaihissalam Ka Nasab 
Nama Yu Likha Hai : Anush Bin Sais Bin Adam Bin 
Khuda (Lauqa 3:38) Is Ayat Ko Khuda Ka Beta Kah 
Dia Gaya Hai. 

Ramiyo Me Likha Hai Ke : Isliye Ke Jitane 
Khuda Ke Ruh Ki Hidayat Se Chalte Hai Wahi Khuda 
Ke Farzand Hai (Ramiyo 8:14) 


Note : Purane Tarjumo Me Farzand Ki Jagah 
Bete Ka Lafz Hai Aur Ajkal Padri Hazrat Ne Ahtiyatan 
Farzand Ka Lafz Dia Gaya Hai. Magar Ahl Danish 
Khub Samjate Hai Ke Yeh Fuzul Herapheri Hai. 
Mazkura Ayat Ke Mutalah Se Malum Ho Gaya Ke 
Bible Apne Khaas Muhaware Aur Istlah Me Har 
Farma Bardar Ko Khuda Ka Beta Kahti Hai Isme 
Hazrat Masih Alaihissalam Ki Koi Takhsis Nahi. Iske 
Baraksa Bible Sarkasho Aur Bagiyo Ko Shaitan Ka 
Beta Khahti Hai. Chunache Darj E Zail Ayat Se Yeh 
Haqiqat Roz E Roshan Ki Tarah Aya Hal : 

Jo Koi Khuda Se Paida Huwa Hai Wo Gunah 
Nahi Karta. Isliye Uska Bich Isme Rahta Hai. Aur Wo 
Gunah Nahi Kar Sakta. Kyon Ke Khuda Se Paida 
Huwa Hai. Isi Se Khuda Ke Farzando Aur Shaitan Ke 
Farzando Me Imtiyaaz Hota Hai (Yuhana Ke Khutut 
3:9,10) 

In Tamam Ayat Se Malum Hota Hai Ke Bible Me 
Bete Ki Istlah Ko Samjane Me Isaiyo Ko Sakht Dhoka 
Laga Hai. 


Kafaara 


Isaaiyo Ka Kahna Hai Ke Hazrat Adam 
Allaysalam Ka Gunah Tamaam Insaano Me Saraiyat 
Kar Gaya Tha. Allah Ta'ala Ne Apne Eklote Bete Ko 
Qurbaan Karke Us Gunah Ka Kafaara Dilwa Dia Aur 
Insaaniyat Ko Najaat Di. Agar Gunah Adam Tamaam 
Insaano Par Asar Andaz Ho Sakta Hai To Kafaare 
Masih Bhi Tamaam Insaano Ko Najaat Dila Sakta Hai. 


Isaka Jawaab Yeh Hai Ke Awal To Yahi Baat 
Qabil Taftish Hai Ke Hazrat Adam Alaihissalam Ke 
Is Fayl Ko Gunah Kah Bhi Sakte Hai Ke Nahi. Dusra 
Jawab Yeh Hai Ke Hazrat Adam Alaihissalam Ka 
Gunah Unki Aulad Par Dal Dena Zulm Hai Aur 
Tamaam Insaniyat Ke Gunah Ki Saza Ek Hazrat Masih 
Alaihissalam Ko Dena Dusra Zulm Hai. 

Tisra Jawab Yeh Hai Ke Agar Hazrat Masih 
Alaihissalam Ki Insaniyat Suli Par Chadi Thi To Isai 
Aqeedam Me To Insaan Khuda Paishsi Gunagaar Hai. 
Jabke Kafaare Ke Liye Kisi Masum Ki Zaroorat Thi. 


Aur Agar Hazrat Masih Allasyallam Ki Khudai 
Suli Par Chadi Thi To Yeh Kafaara Insaano Ke Hum 
Jins Ki Taraf Se Na Huwa. 


Chota Jawaab Yeh Ke Humesha Chhoti Chiz Ko, 
Badi Chiz Ke Badle Me Kafaare Ke Taur Par Qurbaan 
Kia Jata Hai. Kafaare Masih Se Lazim Ayega Ke 
Hazrat Masih Allasyallam Adam Aur Aulad E Adam 
Se Kamtar Ho. 


Pachwa Jawab Yeh Hai Ke Jab Gunah Adam 
Bila Imtiyaz Har Insaan Me Saraiyat Kar Gaya Tha, To 
Phir Kafaare Masih Bhi Bila Imtiyaz Har Insaan Ki 
Taraf Se Ada Ho Jana Chaiye Tha. Yaha Hazrat Masih 
Alaihissalam Par Imaan Laane Aur Bapatsima Lene 
Ki Sharat Fuzul Hai Aur Gunah Aur Kafaare Ke 
Darmiyan Barabari Me Mana Hai. Chhthha Jawab Yeh 
Hai Ke Kafaare Jaisa Aham Aqeedah Khud Injil Me 
Tafsil Se Maujud Hona Chaiye Tha. Is Aqeeede Ka 
Injil Me Maujud Na Hona Iske Mangadat Hone Ka 
Lajawab Sabut Hai. 

Note : Injil Me Jaha Kahi Najaat Ka Lafz 
Istemaal Huwa Hai Isaiyo Ne Us Se Murad Kafaare Ke 
Zariye Najaat Le Li Hai. Zahir Hai Ke Jo Shakhs 
Kafaare Ke Mash'hur Aqeede Se Apna Zahan Khali 
Kar Ke Mehaz Najaat Ka Lafz Padega Wo Is Se 
Kafaare Ki Kahani Hargiz Akhaz Nahi Karega. Albata 
Tamaam Hawariyo Me Se Sirf Polus Rasool Ne Apne 
Khutut Me Kafaare Ka Zikr Kiya Hai) 


Rumiyo Ke Naam Khutub Baab 5,6) 


Aur Zahir Hai Ke Yeh Polus Ke Zaati Khutut Hai 
Na Ke Bazat E Khud Injil. Humare Nazdik Aur 
Barnabas Ke Nazdik Polus Hi Masih Aqaid Ke Bigad 
Ne Ka Zimedaar Hai. 


Padri Hazrat Islam Ke Masla Shafa'at Se Bhi 
Apne Kafaare Par Dalil Pakadate Hai. Iska Jawab Yeh 
Hai Ke Shafa'at Ek Darkhat Hai Jise Qabul Karna Ya 
Na Karna Allah Ta'ala Ki Marzi Par Mauquf Hai. Jab 
Ke Kafaara Sidhe Lafzo Me Bhte Chadane Ka Naam 
Hai. In Dono Me Zamin Asman Ka Farq Hai. 


Maslubiyat 
Isaiyo Ka Kahna Hai Ke Hazrat Isa Alaihissalam 


Ko Yahud Fasi Par Latka Diya Aur Unki Maut Waqeh 
Ho Gayi. Yeh Pura Waqiah Injil Me Darj Hai. Dusri 

Taraf Yahudi Bhi Hazrat Isa Alaihissalam Ko Fansi 
Par Latka Kar Unhe Maut Ke Ghaat Utara Dene Ke 
Dawedar Hai. 


Yaha Qadiyani Bhi Yahudiyo Aur Isaiyo Ke 
Hum Nawa Hai. Wo Bhi Kahte Hai Ke Hazrat Isa 
Alaihissalam Ko Fasi Par Latka Diya Gaya Magar 
Huwa Yeh Ke Unki Maut Waqeh Nahi Hui, Balke Wo 
Murde Ki Tarah Ho Gaye. Bad Me Jab Hosh Me Aaye 
Tu Chupke Se Kashmir Ki Taraf Baag Aaye. Yaha 
Shrinagar Me Unki Wafaat Hui Aur Wo Sharinagar Ke 
Muhla Khaan Yar Me Dafan Hai. Qadiyaniyo Ne Yeh 
Sara Dhakosala Isaiyo Ki Kutub Aur Asar Qadima Se 
Akhaz Karne Ki Koshish Ki Hai. Uske Bar Aksar 
Quran Kahta Hai : 


Ke Yahud Ne Isa Ko Na To Qatal Kia Aur Na Hi 
Fassi Diya. 


Wajeh Rahe Hai Is Ayat Me Quran Ne Qatal Aur 
Faansi Dono Ki Nafi Ki Hai. Qatal Ki Wardaat Me 
Maut Ka Waqeh Ho Jana Zaroori Hota Hai Jab Ke 
Faasi Ki Wardaat Me Maut Ka Waqeh Ho Jana Zaroori 
Nahi Hota. Ajkal Ke Hoshiyar Wakilo Ne Jab Fassi 
(Hang) Ke Lafz Me Paayi Jaane Wali Is Gunjaish Se 
Fayda Uthhate Hue Mujrimo Ko Takhta E Dar Se 
Zinda Niche Utarwana Shuru Kar Diya To Qanun 

Dono Ko Majruban Sirf Faasi Ki Bajaye Maut Tak 
Fansi (Hang Til Death) Ke Alfaaz Ka Izafa Karna 
Pada. Iski Wajh Yahi Hai Ke Faasi Me Maut Ka 
Mafhum Shamil Na Tha. Isi Wajh Se Quran Ne Bhi 
Qatal Ka Lafz Alag Aur Fassi Ka Lafz Alag Istemaal 
Kia Hai Take Wajeh Ho Jaye Ke Hazrat Masih 
Alaihissalam Na Qatal Hue Hai Aur Na Suli E Qarib 
Gaye Hai. Yaha Se Salib Parsati Ki Jad Kat Jati Hai. 
Jab Hazrat Masih Allasyalalm Salib Ke Qarib Bhi Nahi 
Gaye To Tum Kis Galatfehmi Me Salib Ki Puja Karte 
Ho ? Is Aqeedah E Maslubiyat Ne Salib Parsati Ko 
Buniyad Farahum Ki Thi Aur Qadiyaniyo Ne Salib 
Todne Ke Bajaye Salib Parsati Me Isaiyo Ka Hath 
Bataya. 


Salib E Muqdas 


Isaiyo Aur Qadiyaniyo Ke Baqaul Jis Salib Par 
Hazrat Isa Alaihissalam Ko Faasi Di Gayi Thi, Hona 
To Yeh Chaiye Tha Ke Us Salib Ko Manhus Samja 
Jata, Magar Isatyo Ne Use Muqdas Samjana Shuru Kar 
Dia. Unka Kahna Hai Ke Is Ke Zariyeh Se Insaniyat 
Ke Gunah Ka Kafaara Ada Huwa Tha Lihaja Yeh 
Mutbarik Aur Muqdas Hai. Lekin Yeh Baat Behar 

Haal Taye Shuda Hai Ke Bible Me Salib Ko Muqdas 
Samjane Ka Koi Hukm Maujud Nahi. 


Hayat E Saniya 


Isaiyo Ka Aqeedah Hai Ke Wafaat Ke Tisre Din 
Masih Jee Uthhe Aur Hawariyo Se Zaroori Guftagu Ke 
Bad Asman Par Uthhaya Gaya. 


Quran Kahta Hai Ke Hazrat Masih Alaihissalam 
Ko Faasi Nahi Gayi Balke Galatfehmi Me Kisi Aur Ko 
Isa Samj Kar Faasi Par Lataka Dia Gaya Aur Hazrat 
Masih Alaihissalam Ko Waqiah Salib Se Pehle Asman 
Par Uthha Liya Gaya 
"ANANA ui 
(Al Nisa Ayat 157,158) 


Ke Yaqinan Use Na Qatal Kia Balke Allah 
Ne Use Apni Taraf Uthha Liya. 


Yahi Baat Barnabas Ki Injil Me Bhi Darj Hai. 
(Barnabas Ki Injil Baat 221) 
5 Ibaadat 

Beptisation 


Kisi Gair Is Daira E Isaiyat Me Dakhil Karne Ko 
Beptisma Dena Kahta Hai. Iska Tariqa Yeh Hota Hai. 
Iska Tariqa Yeh Hota Hai Ke Is Maqsad Ke Liye 

Banaye Gaye Ek Khususi Kamre Me Lejakar Sab Se 
Pehle Us Admi Se Tauba Karali Jati Hai. Phir Sar Se 
Pao Tak Tel Ki Malish Ki Jati Hai. Us Ke Bad Use 
Gusal Dia Jata Hai. Phir Us Se Baap Beta Aur Ru UI 
Qudus Par Imaan Laane Ka Iqrar Karaya Jata Hai. Phir 
Uski Peshani, Kaan,Naak Aur Sine Par Dhamshuda 
Tel Dubara Laga Dia Jata Hai. Ab Gunaho Se Pak Ho 
Jane Ki Alamat Ke Taur Par Use Safed Libaas Pehna 
Dia Jata Hai. 


Hamd Khawani 


Charch Me Jakar Ibadat Karne Ka Tariqa Ye Hai 
Ke Ek Admi Tamaam Hazirin Ke Samne Zabur Ke 
Nagme Padta Hai Aur Har Nagme Ke Akhir Me 
Tamaam Hazirin Gutane Juka Kar Hath Phaila Kar 
Nange Sar Dua Karte Hai. Yasuh Masih Ki Hamd 
Khawani Me Saaz Bhi Istemaal Hota Hai. 


Isha E Rabaani Ya Paak Sharakat 

(Lords Supper) 

Hamdkhawani Ke Bad Hazrin Ek Dusre Ko 
Mubarak Bad Dete Hai. Iske Bad Charch Ke Paadri 
Sahab Ek Khususi Bartan Me Rakhi Hui Roti Aur 
Sharab Ke Pass Khade Ho Jate Hai Aur Hazirin Ko 

Bari Bari Sharab Se Tar Kia Huwa Roti Ka Tukda 
Apne Hath Se Khilate Hai. Use Pak Sharakat Ya Asha 
E Rabbani Kaha Jata Hai. 


Isayo Ka Kahna Hai Ke Hazrat Masih 
Alaihissalam Ne Girftari Se Ke Din Pehle Apne 
Shagirdo Ke Sath Mil Kar Rat Ka Khana Khaya. Jab 
Wo Khana Kha Rahe They To Yasuh Ne Roti Li Aur 
Barkat Di Aur Todi Aur Shagirdo Ko De Kar Kaha. Lo 
Khao. Yeh Mera Badan Hai. Phir Payala Lekar Shakar 
Liya Aur Unhe De Kar Kaha Tum Sab Isme Se Piyo. 
Kyon Ke Naye Ahad Ka Yeh Mera Khun Hai Jo 
Behtrin Ki Khatir Gunaho Ki Maufi Ke Liye Bahaya 
Jata Hai. 

(Mati 26:26) 

Lauqa Ne Bhi Taqriban Yahi Waqiah Bayan Kia 
Hai Magar Sath Yeh Izafa Bhi Kia Hai Ke Meri 
Yadgari Ke Waste Yahi Kiya Karo 

(Lauqa 19:22) 

Isha E Rabbani Ki Surat Me Goya Hazrat Masih 
Alaihissalam Ki Wahi Yad Manai Jati Hai. Unka 
Gosht Khaya Aur Khoon Piya Jata Hai. 


Is Rasm Ka Gair Maqul Hona Az Khud Wajeh 
Hai. Protstant Firqa Ne Is Rasm Ka Mukmal Inkar To 

Nahi Kia Albata Sharab Ko Hazrat Masih Ka Khoon 
Samjana Aur Roti Ko Unka Gosht Samajna Unhe 
Taslim Nahi. 


Isaiyo Ke Firqe 
Taslis Ki Haqiqat Ko Suljate Suljate Aur Us 
Mahme Ko Hal Karte Karte Isaiyat Beshumar Firgo 
Me Taqsim Ho Gayi. Jin Me Se Chand Firqe Mandarja 
Jail Hai : 
Polus Firqa 


Yeh Firqa 5vi Sadi Isavi Me Namudar Huwa. 
Yeh Hazrat Isa Alaihissalam Ko Farishta Mante Hai. 
Jo Mariyum Ke Batan Se Paida Huwa Aur Khuda Ke 
Ata Karda Makhsus Jalal Ki Wajh Se Iska Beta 
Kahalaya. Yeh Firqa Asia Koachk Aur Arminiya Ke 
Ilaqo Me Maqbul Huwa. Lekin Apne Haq Me Kisi 
Naqli Dalil Ka Hamil Na Hone Ki Wajh Se Phail Na 
Saka. 


Nasturi Firqa 


Yeh Firqa Bhi Pachvi Sadi Me Khda Huwa Tha. 
Iska Bani Nastur Yus Tha. Yeh Shakhs Kahta Tha Ke 
Masih Ke Do Shakhsiyatein Hai. Ek Khudai Aur 

Dusri Insaniyat. Yeh Dono Alag Alag 
Shakhsiyatein Hai (Ibn Alah Aur Ibn Adam) Use 
Bidati Firqa Kaha Jata Hai Aur Yeh Ab Tak Maujud 
Hai. 


Yaqubi Firqa 
Is Firqe Ka Bani Yaqub Barza'ani Hai. Yeh 
Shakhs Chhati Sadi Me Guzra Hai. Yeh Kahta Tha Ke 
Hazrat Masih Alaihissalam Ki Shakhsiyat Bhi Ek Thi 
Aur Haqiqat Bhi Ek Aur Wo Thi Khudai. Wo Dekhne 
Me Insaan Aur Haqiqat Me Khuda They. 


Catholic Firqa 


Is Firqe Ka Nazriyah Yeh Hai Ke Hazrat Isa 
Alaihissalam Ki Ek Shakhsiyat Ki Do Haqiqatein Hai. 
Khuda Ka Beta Aur Insaan. Bible Me Jaha Jaha Hazrat 
Masih Allaysalam Ki Khudai Ka Zikr Hai Waha Waha 
Is Se Murad Khudai Ki Haqiqat Hai Aur Jaha Jaha 
Insaani Awariz Masla Khane Pine Aur Maut Wagea 
Ka Tazkira Hai Waha Waha Insaani Haqiqat Murad 
Hai. Yun Samjo Ke Is Firqa Ne Aag Aur Pani Ko 
Ikhthha Maan Liya Hai. 

Protestant Firqa 


16 Sadi Isawi Me Hainari Hishtam Ke Daur Me 
Martin Luther Ne Pop Ki Amariyat Galat Rasum Aur 
Padriyo Par Fuzul Pabandiyo Ke Khilaaf Awaz Uthhai. 
Is Se Qabl Pop Sahiban Apne Siyasi Aur Duniawi 
Maqasid Ke Liye Apni Kursi Se Fayda Uthhane Lag 
Gaye They Jise Chahte Magfirat Ka Parwana Ata Kar 
Dete They. Is Nafs Parsati Me Ulaj Kar Pop Bhi Do 
Muntkhib Hone Lage They. Ek France ,Spain Aur 
Neplic Ke Ilaqe Me, Jise Evinan Kaha Jata Tha Aur 
Dusri Italy England Aur Germany Ke Ilaqe Me Jise 
Roman Pop Kaha Jata Tha. Is Intsaar Ko Nafaaq E 
Azim Ka Naam Dia Gaya. Martin Luther Ne Pop Ke 
Gair Mamuli Ikhtiyarat Ko Chalenge Kar Dia Aur 
Boht Si Murwajah Rasumat Ko Bidat Qarar Dey Dia. 
Yeh Baat Sauz Reland, Jinwa, Italy Farance, Germany 
Balke Pure Eroupe Me Har Taraf Uthhane Lagi. Hata 
Ke Bartaniya Ke Badhshah Hainri Hishtam Aur 
Edaurd Charham Bhis Se Mutashho Gaye Aur Yeh 
Firqa Roman Catholic Ka Mad E Muqabil Ban Gaya. 
Is Firqa Ne Bible Ke Kuch Hiso Ka Bhi Inkaar Kar Dia 
Hai. 

In 5 Firqo Ke Ilawa Bh Inke Beshumar Firqe Hai 
Jinke Tazkire Ki Yaha Gunjaish Nahi. Taslis Ka Masla 

Is Qadr Ulja Huwa Hai Ke Baz Padriyon Ne Pareshan 
Ho Kar Haqqat E Masih Ko Qurani Mutshabiyat Ki 
Tarah Qarar De Kar Jaan Chhudane Ki Koshish Ki 
Hai. Lekin Ahl Ilm Wa Danish Khub Samjate Hai Ke 
Qurani Mutshabiyat Aur Isai Taslis Ke Gorakh 
Dhande Me Zamin Asman Ka Farq Hai. 


Isliye Ke Islami Aqaid Wa Ibadat Ka Daromadar 
Muhkmaat Par Hai Na Ke Mutshabiyat Par. Iske Bar 
Aks Taslis Isaiyo Ka Sab Se Buniyadi Aqeedah Hai 
Aur Aqaid Ki Buniyad Muthshabiyat Par Nahi Rakhi 
Ja Sakti. 


6 Basharaat 
Taurait Me Basharaat 
Pehli Basharat 


Tab Khudan Ne Ibrahim Se Kaha........ Ismail Ke 
Haq Me Bhi Maine Teri Dua Suni. Dekh Me Use 
Barkat Duga.Use Nihayat Badaoga Aur Us Se Bara 
Sardar Paida Hoge Aur Main Use Ek Badi Qaum 
Banauga (Padaish 17:20) 


Hazrat Ibrahim Alaihissalam Ne Yeh Dua Ki Thi 
Ke Hazrat Isamil Alaihissalam Ki Aulad Me Humare 
Nabi Karim Sallallaho Ta'ala Alaihi Wasallam Paida 

Hoge Chunache Yeh Dua Qabul Hui Us Dua Ka Zikr 
Quran Sharif Ki Is Ayat Me Maujud Hai. 
¿CJ A 

Ke Aey Humare Rab Un Me Ek Shaan Wala 
Rasool 

(Al Baqra Ayat 129) 

Dusri Basharat 

Main Unke Bhaiyo Ke Darmiyan Se Teri Tarah 
Ek Nabi Barpa Kar Duga Aur Apna Kalaam Uske Muh 
Se Daluga. Aur Jo Kuch Me Usko Hukm Duga Unse 
Kahega. Aur Jo Insaan Mere Kalaam Ko Jo Wo Mere 
Naam Se Kahegaq Na Manega To Uska Hisab Us Se 
Luga. 

(Istsna :18:18,19) 

Yeh Kalaam Hazrat Musa Alaihissalam Ka Hai 
Jo Taurait Me Maujud Hai. Hazrat Musa Alaihissalam 
Aur Yahudi Bani Isarail Me Se They. Yani Ishaq 
Alaihissalam Ki Aulad. Unke Bhaiyo Main Nabi 
Barpa Hone Se Murad Hazrat Ismail Alaihissalam Ki 
Aulad Me Se Nabi Ka Mabus Hona Hai. Injil Barnabas 
Me Saf Likha Hai Ke Nabi Karim Sallallaho Ta'ala 

Alaihi Wasallam Ismail Alaihissalam Ki Aulad Me 
Se Hoge (Barnabas 34) 


Tisri Basharat : 


Yeh Wo Barkat Hai Jise Mard E Khuda Musa Ne 
Apni Wataat Se Paishtar Bani Israyil Ko Dua Di. Usne 
Khuda Wand Sina Se Aya. Aur Sair Se Apni Qaum Par 
Tulu Huwa. Wo Kuh E Faraan Se Jalwa Gar Huwa. 
Aur Das Hazrat Qudsiyo Me Aya. Uske Dahine Hath 
Se Shaaula Zan Atish E Shariat Phut Nikali. Uske Qahr 
Ne Aqwam Ko Tabah Kar Dia. 


(Istsna 1,2:133) 


In Ayato Me Khudawnad Sina Se Aya Se Murad 
Hazrat Musa Alaysallam Par Wahi Ka Nuzul Hona 
Hai. Sair Se Tulu Hone Se Murad Hazrat Masih 
Alaihissalam Par Wahi Ka Nuzul Hai. Kuh E Faraan 
Se Jalwagar Hone Se Murad Humare Nabi Karim 
Sallallaho Ta'ala Alaihi Wasallam Par Wahi Ka Nuzul 
Hai. Faraan Us Pahad Ka Nam Hai Jo Makka Sharif 
Ke Pass Waqeh Hai Gar E Hira Usi Pahad Me Maujud 
Hai. Das Hazar Qudsiyon Me Fateh Makka Ke Us 
Manzar Ki Taraf Ishara Hai Jab Das Hazar Sahab E 
Kiram Allayrizwan Ka Lashkar Nabi Karim Sallallaho 
Ta'ala Alaihi Wasallam Ke Humrah Tha. Shaula Zan 
Atish Se Murad Shariat Hai Aur Uske Qahar Ne 


Eisaiyat Se Islam Tak 66 





Aqwam Ko Tabad Kar Dia Se Murad Jung Aur Jihad 
Ke Zariyeh Dushmano Ko Maglug Karna Hai. 


Wajeh Rahe Ke Hazrat Masih Alaysallam Ne 
Kabhi Jung Aur Jihad Nahi Kia. Lihaja Taurait Ki Ye 
Paish Gohyi Saaf Humare Nabi Karim Sallallaho 
Ta'ala Alaihi Wasallam Par Sadiq Aa Rahi Hai. Is Se 
Milti Julti Ayat Quran Me Is Tarah I. Hai. 


Wd Vi dr eate 5s dno Hills 
Fins 
Ke Mujhe Qasam Hai Anjir Aur Zaitun Ki (Wo 
Jungle Jaha Hazrat Masih Alaysallam Ne Ibadat Ki) 
Aur Mujhe Qasam Hai Taur E Sina Ki (Yeh Hazrat 


Musa Alaihissalam Ki Chila Gah Thi) Aur Mujhe 
Qasam Hai Us Amin Shehar (Makka) Ki. 


Zaboor Me Bashrat 
Zaboor No 44 Ke Alfaaz Hai Ishqiyah Gazal.... 


Mera Dil Ek Nafis Mazmun Se Labrez Hai. Main 
Badhshah Ke Liye Apni Gazal Sunata Hu. Meri 
Zubaan Mahir Katib Ka Qalam Hai To Nabi Nau Insan 
Se Bad Kar Khush Andam Hai. Tere Liye Labo Me 
Lataafat Undeli Hui Hai. Isliye Khuda Ne Humesha Ke 
Liye Tujhe Mubarak Thhehraya Hai. Aey Jalil UI Qadr 

Tu Apni Talwar Ko Yani Apne Jalaal Wa Jamaal Ko 
Apni Raan Se Bandh. Haqiqat Aur Sadaqat Ki Khatir 
Iqbal Mandi Se Sawar Ho. Aur Tera Dast E Rast Tujhe 
Ajeeb Kam Dikhaye. Tere Ter Tez Hai.Qaum Tere 
Matahat Hoti Hai. Badhsha Ke Dushman Himamt 
Harate Hai. Aeu Khuda Tera Takht Abdal Abad Tak 
Qayam Hai. Teri Saltnat Ka Asa Rasti Ka Asa Hai. 


Tu Sadaqat Se Mahbbat Aur Shararat Se Nafrat 
Rakhta Hai. Isliye Tere Khuda Ne Shadmani Ke Tel Se 
Tujh Ko Tere Dosto Ki Nisbat Zayda Masih Kia. Tere 
Libas Mar Aur Aud Aur Taj Se Zayda Khushboodar 
Hai. Aaj Ke Iwano Se Tardar Sazo Ki Azad Tujhe 
Khushi Dilati Hai. Shaho Ki Betiyah Tera Istaqbaal 
Karti Hai. Malika Tere Dahina Hath Aufir Ke Sone Se 
Mazin Khadi Hai. Aey Beti Sun Gaur Kar Ke Kaan 
Laga Apni Qaum Aur Apne Baap Ka Ghar Bhul Ja. 
Aur Badhshah Tere Hsun Ka Mushtaq Hoga. Wahi 
Tera Khudawand Hai. To Uski Matih Ho Aur Saur Ke 
Bashinde Hadiyah Lekar Aate Hai Qaum Ke 
Daulatmand Tere Karam Ke Khawa Hai. Shahzadi 
Sarat Pa Husn Afroz Dakhil Hoti Hai. Uska Libaas Zar 
Baft Ka Hai. Wo Mungsh Libaas Se Badshah Ke 
Huzur Layi Hoti Hai. Uske Pichhe Uski Kunawari 
Khawaise Tere Samne Hazir Ki Jati Hai. Wo Khushi 

Aur Shadmani Se Pohchai Jati Hai. WO Shahi Mahal 
Me Dakhil Hoti Hai. Tere Bete Tere Aabao Ke Janshin 
Hoge. To Unko Tamaam Ruh E Zamin Par Sardar 
Muqarar Karega. Main Tere Nam Ki Yad Pusht Dar 
Pusht Qayam Rakhuga. Isliye Amtin Abdal Abad Tak 
Teri Tarif Karegi. 


(Zabur Nagma 44) 


Zabur Ki Is Tawil Gazal Par Gaur Kijiye. Yeh 
Dar Asal Nabi Karim Sallallaho Ta'ala Alaihi 
Wasallam Ki Naat Hai Jise Bible Ke Mutarjam Ne 
Gazal Kah Dia Hai. 


Tu Bani Nuh Insan Se Bad Kar Khush Andam 
Hai. Ye Ana Syedu Waladi Adam Ka Tarjumah Hai. 
Talwar Ko Raan Se Bandhna. Yeh Jihad Bil Saif Ki 
Sarahat Hai. Qaume Tere Matahat Hoti Hai Yeh Ya wi 
vt! Alkh Ka Tarjumah Dushman Himmat Harte Hai. 


Yeh Antumul Alwan Ka Tarjumah Hai. Tera 
Takht Abdal Abad Tak Qayam Hai Yeh Khatam UI 
Nabiyin Ka Tarjumha Hai. Teri Saltnat Ka Asa Rasti 
Ka Asa Hai. Yeh Madina Sharif Me Saltnat Ki Buniyat 
Rakhne Ki Baat Ho Rahi Hai. To Sadaqat Se Mahabbat 
Aur Shararat Se Nafrat Karta Hai Ye Saadiq Aur Amin 
Ka Tarjumha Hai. Khuda Ne Shadmani Ke Tel Se Tujh 
Ko Tere Hum Dasto Se Zayda Masih Kia Hai. à Js ¿< 

Ste Alkh Ka Tarjumah Hai. Libaas Se Taj Mar Aur 
Adu Ki Khushboo Ka Ana. Is Se Nabi Karim 
Sallallaho Ta'ala Alaihi Wasallam Ke Libaas Aur 
Pasina Ki Khushboo Murad Hia Jo Musalmano Me 
Mashur Haam Hai (Mulahija Ho Mishkat Safah 517) 


Shahzadi Ke Shahi Mahal Me Daakhil Hone Se 
Shuda Sheharbanu Ki Taraf Ishara Hai Jo Shah E Iran 
Ki Beti Thi Aur Syedana Farooq Azam Radiallahu Ne 
Unhe Syeda Imam Husain Radiallahu Ta'ala Anho Ke 
Aqad Me Dia Tha. Tere Bete Aba Ke Janisheen Hoge. 
To Unko Ruh E Zamin Me Par Sardar Mugarar 
Karega. Us Se Murad Huzur Sallallaho Ta'ala Alaihi 
Wasallam Ki Aal Ke Afraad Ka Dena Ke Mukhtlif 
Mumalik Me Hukmran Banana Hia Jis Par Puri Tarikh 
Gawah Hai. Tere Naam Ki Tarif Pusht Dar Pusht 
Qayam Rakhuga. Is Me 


CG IU) 


Ki Taraf Ishara Hai. Amtin Abdal Abad Tak Teri 
Tarif Karegi. Isme Aap Sallallaho Ta'ala Alaihi 
Wasallam Ke Zaati Naam Muhammad Ka Tarjumah 
Saaf Maujud Hai Aur Aap Sallallaho Ta'ala Alaihi 
Wasallam Aakhri Nabi Hone Ki Tasrih Aur Warfana 
Lak Zikarak Ka Elaan Hai. 

Zaboor Ki Is Gazal Ka Mahfum Humne Zaroori 
Tauzihat Ke Sath Nabi Karim Sallallaho Ta'ala Alaihi 
Wasallam Ki Naat Me Muntqil Kar Dia Hai : 


Mulahija Farmaye. 


Naat E Rasool Sallallaho Ta'ala Alaihi 
Wasallam 
Har Ek Hasin Se Bad Kar Husn Wa Jamaal Tera Har 
Ek Nabi Ne Mana Fazal Wa Kamaal Tera 
Teri Kamr Se Latki Takh E Bahaduri Hai. Rehmat 
Bhara Hai Pyaare Taish Wa Jalaal Tera 
Haq Ke Liye Nikal Kar Tera Sawar Hona Laya Ajab 
Ke Shame Dast E Kamal Tera 
Harqal,Najashi Manze Zair E Nagin Tere Aey Tez 
Tiro Wale Dabna Muhal Tera 
Haq Aa Gaya Hai Batil Jad Se Ukhad Dala Lahra 
Raha Hai Jhanda Ab Lazawal Tera 
Sidg Wa Safa Ke Daai Ala Khasaal Wale Batein Teri 
Mautbar Ambbari Khayal Tera 
Taj, Mur Se bhi Zayda Mahke Libaas Tera. 
Khushboo Deta Hai Demishal Tera 

Shahzadiyah Hai Tere Shahi Mahal Ki Ronak Shah E 
Ira Ki Beti Ahl Wa Ayal Tera 


Tere Kara Ko Tarasein Jaa O Jalaal Wale Shah 
Gada Pe Shaha Atiya Behal Tera 


Yaman Wa Hijaz Wa Hind Me Sultaan Tere Bete 
Aakhir Zama Me Mehdi Bhi Fard E Aal Tera 


Tujh Par Durood Hoge Ho Salam Daim Aza Padega 
Teri Har Ek Bilaal Tera 


Naat E Nabi Yeh Sari Nagma Zaboor Ka Hai Aey 
Oasmi Nigehbaan Wo Zul Jalaal Tera 


Injil Me Basharat 
Pehli Basharat : 


Main Baap Se Darkhwast Karuga Aur Wo 
Tumhe Dusra Wakil Bakhshega Ke Abd al Aabad Tak 
Tumhare Sath Rahega (Yuhna 13:14) 


Is Ayat Me Wakil Se Murad Humare Nabi Karim 
Sallallaho Ta'ala Alaihi Wasallam Hai. H1890 Ke 
Tarjume Aur Dusre Qadim Tarjumo Me Wakil Ki 
Jagah Far Qalit Ka Lafz Majud Hai. Ajkal Ke Tarjume 
Me Wakil, Shafih Aur Madadgar Ke Alfaaz Maujud 
Hai. 

Farqalit Ek Nam Hai Aur Naam Ka Tarjumah 
Karna Bilkul Betuki Baat Hai Jis Se Mutrjam Ki Niiyat 
Ki Kharabi Khul Kar Samane Aa Chuki Hai. Phir 
Faqalit Ka Tarjumah Kahi Wakil, Kahi Shafih Aur 
Kahi Madadgar Karna Bhi Tajug Angez Hai. Aj 
Humari Aankho Ke Samne Injil Ke Tarjumeh Ka Jo 
Hashr Ho Raha Hai Is Se Do Hazar Sala Mashq Ka 
Andaz Bakhubi Lagaya Ja Sakta Hai. 


Yeh Nukta Bada Aham Hai Ke Farqalit Yunani 
Zuban Ka Lafz Hai Jabke Hazrat Isa Alaihissalam Ki 
Apni Zuban Suryani Thi. Jo Qaum Namo Ke Bhi 
Tarjume Kar Dia Karti Hai , Khuda Jane Usne Kon Se 
Naam Ka Tarjumah Farqalit Kar Dia Hoga. Aaj Anajil 
Ke Na To Asal Nuskhe Hi Kahi Dastyab Hia Aur Na 
Hi Unki Asal Suryani Zuban Dunia Me Kahi Boli Jati 
Hai. Lihaja Hum Mutlah Karte Hai Ke Farqalit Ki 
Jagah Asal Suryani Zuban Ka Lafz Talash Karke 
Hume Dikhaya Jaye. Aur Agar Aap Na Dikha Sake To 
Phir Hume Majburan Tarikhi Literature Ki Taraf Ruju 
Karna Padega. Yunani Zuban Me Ek Lafz Farqlits Bhi 
Maujud Hai. Iska Mani Hai Tarif Kia Gaya Aur Yeh 
Saaf Lafz Muhammad Ka Tarjumah Hai. Yaha Se 
Masih Gadbad Ka Surag Badi Asani Se Lagaya Ja 
Sakta Hai. 

Ibn Hisham Ne Apni Sirat Ki Mash'hur Kitab 
Yuhna Ki Injil Ke Baab 15 Aur 16 Ki Ayato Ka 
Tarjumah Karte Hue Farqalis Ki Jagah Suryani Zuban 
Ka Lafz Munhmana Istemal Kia Hai. 


Iske Bad Ibn Hisham Ne Is Lafz Ki Tasrih Is 
Tarah Ki Hai Ke Munhmana Ka Ma'ni Arbi Zuban Me 
Muhammad Aur Yuhani Zuban Me Farqlitas Hai (Ibn 
Hisham 1;233). 


Wajeh Rahe Ke Ibn Hisham Ke Zamane Me 
Qalstin Ke Ilaqe Me Suryani Zuban Boli Jati Thi. 


Yaha Se Malum Hota Hai Ke Hazrat Masih 
Alaysallam Ne Yaqinan Suryani Zuban Ka Lafz 
Farqlits Istemal Farmaya Hoga. Warna Ibn Hisham Ke 
Zamane Me Hi Filstin Ke Isaiyo Ki Taraf Se Ibn 
Hisham Ki Tardid Zaroor Ho Jati. 

Mazkura Bala Basharat Me "Abdal Aabad Tak 
Sath Rahega" Ke Alfaz Me Nabi Karim Sallallaho 
Ta'ala Alaihi Wasallam Ke Aakhri Nabi Hone Ki 
Sarahat Maujud Hai. 


Dusri Basharat : 


Wo Apni Taraf Se Kuch Na Kahega Lekin Jo 
Kuch Sunega Wahi Kahega Aur Tumhe Aaina Ki 

Khabar Dega. Wo Meri Buzuragi Bayan Karega 
(Yuhna 16 : 13,14) 


In Ayato Me Wo Apni Taraf Se Kuch Na Kahega 
Lekin Jo Kuch Sunega Wahi Kahega Yeh 


KIA SEG 
DE 
Ka Saaf Tarjumah Hai. Ainda Ki Kabar Dene Se 
Nabi Karim Sallallaho Ta'ala Alaihi Wasallam Ka 
Gaib Ki Khabarein Dena Murad Hai. Aap Sallallaho 
Ta'ala Alaihi Wasallam Ne Be Darikh Ki Khabarein 
Di Hai Jin Se Quran Wa Hadees Labrez Hai. Quran 
Sharif Me Hai. 
Al Imraan Ayat 44 


Ke Aey Nabi Yeh Gaib Ki Khbabarein Hai 
Jo Hum Aapki Taraf Wahi Karte Hai. 


Dusri Jagah Farmaya 

é oa ide SG; 
Yeh Nabi Gaib Batane Me Bakhil Nahi 
Al Takwir 24 

Hadees Sharif Me Hai Ke Hazrat Umar Farooq 
Radiallahu Ta'ala Anho Farmate Hai Ek Dafa Nabi 
Karim Sallallaho Ta'ala Alaihi Wasallam Humare 
Darmiyan Khade Ho Gaye Aur Hume Dunia Ke Aagaz 
Se Lekbar Jannatiyo Ke Jannat Me Jaane Aur 
Dozakhiyo Ke Dozakh Me Jaane Tak Ke Bare Me Sab 
Kuch Bata Dia. Jisne Un Bato Ko Yad Rakha So Yad 
Rakha Aur Jisne Bhula Dia So Bhula Dia 


(Bukhari Jild 1 Safah 453) 


Injil Ka Agla Jumla Ye Hai Ke Wo Meri 
Buzuragi Bayan Karega. Is Se Murad Yeh Hai Ke 
Hazrat Isa Allaysalam Aur Unki Walida Majida 
Salamullah Allayha Par Yahudiyo Ne Jo Ilzamat 
Lagaye They Un Ilzamat Ka Sahi Jawab Nabi Karim 
Sallallaho Ta'ala Alaihi Wasallam Dege. Chunache 
Quran Sharif Me Hazrat Isa Alaysallam Aur Unki 
Walida Majida Ki Safai Me Tawil Bayanat Maujud 
Hai. Ek Puri Surat Quran Sharif Me Mariyum Ke Nam 
Se Maujud Hai. Yahud Ke Jin Ilzamat Ka Jawab Isai 
Kabhi Na De Sake. Quran Ne Pehli Bar Wo Tamam 
Ilzamat Dho Dale Aur Hazrat Isa Alaihissalam Ki 
Buzaragi Sabit Kardi. 

Tisri Bhashrat : 


Yuhna Istbaagi Ne Kaha Asman Ki Badshahi 
Qarib Aa Gayi Hai (Mati 2;3) 

Is Ayat Me Asmani Badshahi Se Murad Nabi 
Karim Sallallaho Ta'ala Alaihi Wasallam Ki Alamgir 
Nabuwat Hai. Magar Isai Kahte Hai Ke Yeh Paishgoyi 
Hazrat Yahya Alaihissalam (Yuhna) Ne Masih Ke 
Haq Me Ki Thi. Hum Kahte Hai Ke Khud Hazrat 
Masih Alaihissalam Ne Bhi Unhi Alfaz Ke Sath 
Pashgoyi Farmayi Hai. Injil Ke Alfaaz Yeh Hai. 


Us Waqt Yasuh Ne Munadi Karna Aur Yeh 
Kahna Shuru Kia Ke Asman Ki Badshahi Nazdik Aa 
Gayi Hai 

(Mati 4:17) 

Yeh Munadi To Hazrat Yahya Alaihissalam Ne 
Nahi Ki Balke Us Me Saf Yasuh Ka Lafz Maujud Hai. 
Bataye Yasuh Kis Ke Haq Me Munadi Kar Rahe Hai ? 


Hazrat Isa Alaihissalam Ke Bad Aaj Tak 
Humare Nabi Karim Sallallaho Ta'ala Alaihi 
Wasallam Ke Siwa Koi Nabi Nahi Aya Jis Ke Haq 
Me Yasuh (Hazat Isa Allasyalalm) Ki Yeh Munadi 
Taslim Ki Ja Sake Aur Asman Ki Mazkura Badshahi 
Mansub Ki Ja Sake. 

Chothi Basharat : 


Yuhna Ki Shahadat Yeh Hai Ke Jab Yahudio Ne 
Yerushalam Se Kahin Aur Lawi Iske Pass Yeh 
Puchhane Ko Bheje Ke Tu Kon Hai. To Usne Igrar Kia 
Aur Inkar Na Kia. Balke Iqrar Kia Ke Main To Al 
Masih Nahi Hun. Tab Unhone Us Se Puchha. Phir Kya 
Tu Iliyas Hai ? Usne Kaha Me Nahi Hun. Kya To Al 
Nabi Hai ? Usne Jawab Dia Ke Nahi (Yuhna 19 Ta 
21) 

Yeh Bat Yad Rakhane Ki Hai Ke Yuhna (Hazrat 
Yahya Alaihissalam ) Hazrat Masih Alaihissalam Ke 
Hum Asar Aur Hazrat Mariyum Ke Khana Zaid Bhai 
Hai. Mazkura Bala Ayat Me Hazrat Yahya 
Alaihissalam Par Tin Sawal Hue Hai. 


1 Kya To Masih Hai ? 2 Kya To Iliyas Hai ? 3 
Kya To Al Nabi Hai ? 


In Sawalat Se Malum Hota Hai Ke Us Zamane 
Me Logo Ko Masih Ke Ilawa Bhi Kisi Ka Intzar Tha. 
Hazrat Yahya Alaihissalam Ne Tino Sawalo Ka Jawab 
Nafi Me Dia. 

Masih Aur Iliyas Ki Shakhsiyaat To Kisi Na Kisi 
Tarah Malum Wa Mutaeen Hai Lekin Sawaal Yeh 
Paida Hota Hai Ke Al Nabi Se Kon Murad Hai ? Baqi 

Urdu Tarajim Me Al Nabi Ki Jagah "Wo Nabi" Ka 
Lafz Hai. Angrezi Tarjumah Me The Prophet Ka Lafz 
Maujud Hai. Nam Liye Bagair Use Al Nabi Aur Wo 
Nabi Kahne Se Zahir Ho Raha Hai Ke Us Zamane Me 
Har Koi Janta Tha Ke "Al Nabi Ya Wo Nabi" Se 
Murad Kya Hai ? Aur Har Koi Al Nabi Ke Liye 
Chashm Bara Tha. Masih Ke Zamane Me Masih Ke 
Aa Jane Aur Elaan E Nabuwat Kar Dene Ke Bad Kisi 
Ka Intzaar ? Kya Mani ? 


Idhar Quran Ko Padiyeh. Dusre Tamam Ambiya 
Alaihissalam Ke Liye Quran Me Nabi Aur Rasool Ke 
Alfaz Maujud Hia Magar Al Nabi Ka Lafz Sirf Nabi 
Karim Hazrat Syed Muhammad Mustafa Sallallaho 
Ta'ala Alaihi Wasallam Ke Liye Hi Istemaal Kia 
Gaya Hai. 

Maslan Ya Ayhu Al Nabi Wagera. Lihaja Injil 
Me Al Nabi Yad Wo Nabi Se Murad Humare Nabi 
Karim Sallallaho Ta'ala Alaihi Wasallam Hi Hai. 


5vi Basharat 


Usne Kaha Ki Badhshahi Aisi Hai Jaise Koi 
Admi Zamin Me Bij Dale Aur Rat Ko Soye Aur Din 
Ko Uthhe Aur Bij Uge Aur Bade Aur Wo Jane Bhi Na 
Ke Yeh Kaise Hota Hai. Zamin Khud Bakhud Phal 
Lati Hai. Pehle Pati Phir Baal Pre Dane. Aur Jab Phal 

Pak Jata Hia To Fauran Utani Lagata Hai Kyon Ke 
Katane Ka Waqt Aa Pohcha. 


(Marqas 4 : 26 Ta 29) 


Injil Ki In Ayat Me Nabi Karim Sallallaho Ta'ala 
Alaihi Wasallam Ke Deen Ki Buniyad Rakhne Se 
Lekar Sahaba E Kiram Allayrizwan Ki Kaseer UI 
Tadad Jamat Ke Martaba Kamaal Ko Pohch Kar Dunia 
Ke Kone Kone Ko Fazilat Karne Ka Bayan Hai. 

Is Baat Ko Khet Aur Fasal Ki Mishal De Kar 
Samjaya Gaya Hai. 

Quran Pak Me Iski Tasdiq Is Ayat Se Hoti Hai. 

SE SE 
ze eier See 

(Yani Sahaba E Kiram Ki Yahi Mishal 

Taurait Aur Injil Me Bhi Hai. Wo Mishal 

Ek Kheti Ki Si Hai Jisne Barik Ko Napl 

Nikali Phir Use Quwat Di Aur Moti Ho 

Gayi. Phir Wo Apne Tane Par Sidhi Khadi 

Ho Gayi. Kashtkar Ko Boht Achhi Lagti 


Hai Take Unki Wajh Se Kufaaar Ke Dal Jal 
Jaye (Al Fatah 29) 

Ab Aap Injil Ki Un Ayat Ko Bhi Bar Bar Pade 
Aur Quran Ki Is Ayat Ko Bhi Bar Bar Dekhein. Nabi 
Karim Sallallaho Ta'ala Alaihi Wasallam Ke Manane 
Walo Ki Tadad Shuru Shuru Me Kam Hona Aur Phir 
Ahishta Ahishta Badte Jana Hata Ke Hajj Tul Wada Ke 
Mauqa Par Taqriban Sawa Laakh Sahaba E Kiram 
Allayrizwan Ka Azim UI Shan Ijtmah Jis Se Waqai 
Kufaar Ke Dil Dahal Jaye, Yeh Sab Kuch Un Ayat Me 
Bayan Huwa Hai. 


Mukhtalif Ambiyah E Kiram Allaysallatosalam 
Me Se Kisi Ne Zindagi Bhar Sirf Ek Shakhs Ko 
Musalmaan Kia, Kisi Ne Do Ko Kisi Ne Bara Ko Aur 
Kisi Ne Aisi Ne Asi Ko Lekin Yeh Sirf Aur Sirf 
Humare Nabi Karim Sallallaho Ta'ala Alaihi 
Wasallam Ka Karnama Hai Ke Fauj Dar Fauj Afrad 
Ko Rah E Hidayat Par Gamzan Kar Dia Aur Lakho 
Qudsiyo Ko Apni Nigah E Kiram Se Faizyaad Kar Dia. 

Khaliq Apni Makhluq Se Karigar Apn Api San'at 
Se Aur Ustad Apne Shagird Se Pehchana Jata Hai. 
Nabi Karim Sallallaho Ta'ala Alaihi Wasallam Sahab 
E Kiram Allayriz wan Ki Kaseer Tadad Aur Unka Zahd 
Wa Taqwa Aur Ikhlaas Humare Nabi Karim Sallallaho 
Ta'ala Alaihi Wasallam Ki Kamyabi Aur Fazilat Ka 
Khula Sabut Hai. 

Hum Dunia E Isaiyat Ko Challange Karte Dete 
Hai Ke Humare Nabi Karim Sallallaho Ta'ala Alaihi 
Wasallam Ke Sirf Char Khulfa Hazrat Abu Bakr 
Sidiq,Hazrat Umare Farooq, Hazrat Usman Gani Aur 
Hazrat Ali Radiallahu Ta'ala Anhum Se Kisi Ek Ki 
Mishal Puri Dunia Me Ambiyah Allaysalam Ke Ilawa 
Dikha De. Humane To Sirf Char Qudsiyo Ka Zikr Kia 
Hai Jabke Bible Me Likha Hai Ke Wo Das Hazar 
Qudsiyo Me Aya 


(Ashtasna 2:33) 


Balke Bible Ke Baz Nuskho Me Laakho Qudsi 
Likhe Hue Hai, Baz Me Das Hazar ,Baz Me Das Laakh 
Ka Adad Likha Hai. Angrezi Bible Ke Hashiya Me 
Yeh Jagda Is Tarah Khatam Kia Gaya Hai Ke : 

Probable Tazt Ten Thousand Hebrew Unclear. 

(Good News Bible Page197) 

Yani Galiban Asal Lafz "Das Hazar" Hi Hai. 
Lekin Ibrani Ka Asal Nuskha (Ya Us Ka Mahfum) 
Wajeh Nahi. 


Idhar Quran Me Hai 


DEER 

Ke Yani Tune Dekha Ke Log ALLAH Ke Deen 
Me Fauj Dar Fauj Dakhil Ho Rahe Hai 


(Al Nasr : 2) 


Yeh Aizaz Nabi Karim Se Pehle Kisi Nabi Ko 
Hasil Nahi Huwa. Humare Nabi Karim Sallallaho 
Ta'ala Alaihi Wasallam Farmate Hai Ke Main 
Qayamat Ke Din Apni Ummat Ki Aksariyat Par Fakht 
Karuga (Abu Dawood, Nisai, Mishakt Safa 267) 


Isaiyat Par Islam Ke Ahsaanat 


Isaiyat Par Islam Ka Pehla Ahsaan Yeh Hai Ke 
Islam Ne Asal Injil Ki Tasdiq Karke Isaiyat Ki 
Buniyad Ko Sadaqat Par Mabni Saabit Kar Dia Aur 
Bad Me Shamil Hone Wale Nakhalis Ajza Ko Juda 
Kar Ke Dikha Dia. 


Dusra Ahsan Yeh Hai Ke Injil Me Huzur Karim 
Sallallaho Ta'ala Alaihi Wasallam Ke Bare Ki Gayi 
Paish Gauiyo Ko Durusat Sabit Kar Dia. Goya Jis 
Hasti Ka Intzaat Tha Wo Aa Pohchi Aur Injil Ki Batein 
Sach Sabit Ho Gayi. 


Tisra Ahsan Yeh Hai Ke Puri Injil Me Yahudiyo 
Ki Taraf Se Hazrat Mariyumn Par Lagaye Gaye 
Ilzamat Ka Koi Jawab Aur Rad Maujud Nahi Tha. 

Islam Ne Pehli Bar Hazrat Mariyum Ki Pakizagi Karke 
Unhe Aur Unke Bete Ko Bari Qarar Dia. Hazrat 
Mariyum Ki Shan Me Puri Surat Mariyum Nazil Hui 
Aur Hazrat Isa Alaihissalam Ki Wiladat Ka Pura Pas 
E Manzar Bayan Karke Unki Jalalatein Shan Aur 
Rifa'at Maqam Ko Bahal Kar Dia. 


Chotha Ahsan Yeh Hai Ke Islam Ne Hazrat Isa 
Allasyallam Ko Kalmatullah Aur Ruhullah Jaise 
Pakiza Khutbaat Se Yaad Kia. 


5va Ahsan Yeh Hai Ke Hazrat Isa Allaysalalm 
Ke Maujizat Maslan Murdo Ko Zinda Karna Aur 
Bimaro Ko Shifa Dena Wagera Bayan Karke Yahud 
Ko Sharminda Kia Aur Hazrat Isa Allasyallam Ki Shan 
Ko Dubala Kar Dia. Hata Ke Salib Se Bach Kar Unke 
Aasman Par Uthhaye Jane Aur Qurb E Qayamat Me 
Wapas Tashrif Laane Ki Tasrih Kar Di. 


6tha Ahsaan Yeh Hai Ke Khud Isai Bhi Hazrat 
Mariyum Alaihissalam Ka Naam Nihayat Beadabi Se 
Aur Rukhe Andaz Se Lete They. Balke Aaj Bhi Wo 
Unhe Mehaz Yasuh Ya Masih Ya Yasuh Masih Kahte 
Hai. 

Islam Ne Unhe Hazrat Masih Alaihissalam Ke 
Ba Adab Alfaaz Se Yad Karne Ka Sabaq Sikhaya. 

Yaad Rakhien Ke Hum Ahl Islam Hazrat Syedna 
Masih Alaihissalam Ko ALLAH Ka Sacha Aur 
Barguzida Paigambar Taslim Karte Hai Aur Unki 
Beadabi Ko Kufr Samjate Hai. Albata Ifraat Wa Taqrit 
Humara Shewa Nahi. 


Hum Na To Isaiyo Ki Tarah Hazrat Isa 
Allaysalam Ko Khuda Ya Khuda Ka Beta Mante Hai, 
Na Hi Yahudiyo Ki Tarah Unhe Najaiz Aulad 
Samajate Hia Aur Na Hi Mirza Qadiyani Ki Tarah 
Hazrat Isa Allasayllam Ke Kamalat Ka Inkaar Karte 
Hai Aur Na Hi Unki Shan Me Beadabi Karte Hue Unhe 
Sharabi Aur Gunahgaar Samajte Hai , Jaisa Ke Mirza 
Qadiyani Ne Apni Kitab Kashti Nuh Safah 94 Par 
Likha Hai Ke Isa Alaihissalam Sharab Pite They Aur 
Azala E Awahaam Safah 128 Par Likha Hai Ke Unke 
Maujizat Mehaz Masmirzam Tha. Yeh Batein Agar 
Bible Ya Isai Literature Me Maujud Ho To Hum Aise 
Literature Ko Galat Aur Mehraf Samjege Magar Isa 
Alaihissalam Par Buraio Ka Ilzaam Taslim Nahi 
Karege. 


Malum Huwa Ke Masiyat Ko Chordh Kar Islam 
Me Dakhil Hona Hazrat Masih Allasyallam Ka Inkar 
Nahi Balke Yeh Mehaj Ek Irtqai Qadam Hai. Ab Bhi 
Agar Hazrat Masih Alaihissalam Ka Koi Sacha 

Pairokar Yasuh Masih Ki Izzat Wa Namus Ki Khatir 
Isaiyat Ko Chordh Kar Islam Me Dakhil Nahi Hota To 
Bade Tajub Ki Baat Hai. 


Pel, 
Jo Hum Par Tha Humane Pohcha Dia 


Talif 
Shaikh Ul Hadees Wal Tafseer 
Peer Sain Gulaam Rasool Qasmi Qadri Naqshabandi 


Ax G3 255655 eels 


Roman Urdu 
Armaan Manjothi Noori 
+919925521274 

Roman Urdu Mein Humari Dusri 
Kitabein Aur Rasail: 


Bahaar -e- Tehreer (Ab Tak 13 Hisso Mein) 

Allah Ta'ala Ko Uparwala Ya Allah Miyan Kehna 
Kaisa? 

Azaan -e- Bilal Aur Suraj Ka Nikalna 

Ishqe Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 

Shabe Meraj Ghause Paak 

Shabe Meraj Nalain Arsh Par 

Hazrate Owais Qarni Ka Ek Waqiya 

Dr. Tahir Aur Waqar -e- Millat 

Taqreer Karne Waala Kaisa Ho? 

Ghaire Sahaba Mein Radiallaho Ta'ala Anho Ka 
Istemal 

Ikhtelaf Ikhtelaf Ikhtelaf 

Chand Wagqiyaat -e- Karbala Ka Tehqeeqi Jaayeza 
Binte Hawwa By Kanize Akhtar 

Sex Knowledge 

Hazrate Ayyoob Alaihissalam Ke Waqiye Par Tehqeeq 
Aurat Ka Janaza By Janabe Ghazal Sahiba 

Ek Aashiq Ki Kahani Allama Ibne Jauzi Ki Zubaani 

Huzoor Ki Shaan In The Quraan - Mufti Ahmad Yaar 
Khan Nayeemi Rahimahullahu Ta'ala 

Husne Mustafa Aur Kalame Raza - Maulana Sajjad Ali 
Faizi 

Afzaliyate Siddique -e- Akbar Wa Farooqe Aazam - 
Huzoor Tajushshariah Rahimahullahu Ta'ala 

Kya Hazrate Bilal Radiallaho Ta'ala Anho Ka Rang 
Kaala Tha? 

Hazrate Bilal Ke Islam Laane Ka Waqiya Kya Tha? 
Sharah Mishkaat (Kitabul Iman) - Mufti Ahmad Yaar 
Khan Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Ilm) - Mufti Ahmad Yaar 
Khan Nayeemi Rahimahullahu Ta'ala 

Sahih Bukhari Aur Ilme Ghaib - Allama Muhammad 
Abdul Qadir 

Difa -e- Kanzul Iman - Huzoor Tajushshariah 
Rahimahullahu Ta'ala 

Pehle Farz Nafl Baad Mein - Aaa Hazrat 
Rahimahullahu Ta'ala 

Qiyamat Ke Din Logon Ko Kis Ke Naam Ke Saath 
Pukara Jayega 

Yaare Ghaar By Dr. Asif Ashraf Jalali 

Te Ka Masala - Huzoor Tajushshariah 
Rahimahullahu Ta'ala 

Sawaneh Tajushshariah - Mufti Dr. Yunus Raza 
Huzoor Tajushshariah Aur Bukhari Shareef Ki Pehli 
Hadees Ka Dars - Maulana Muhammad Raza Markazi 
Huzoor Tajushshariah Ke Kalaam Mein Muhawraat 
Ka Istemal - Muhammad Kashif Raza Shaad Misbahi 
Hussamul Haramain 

Haque Par Kaun? By Allama Muhammad Zafar Attari 
Shirk Kya Hai? 

Qurbani Ka Bayaan From Bahaar -e- Shariat 

Zibah Ka Bayaan From Bahaar -e- Shariat 

Aulia -e- Rijalul Hadees By Allama Abdul Mustafa 
Aazmi 

